title: २०११ क्रिकेट विश्व कप फाइनल

text: २७५ रनों का पीछा करने ऊतरी भारतीय टीम की शुरुआत बेहद खराब रही, जब पारी की दूसरी ही गेंद पर विस्फोटक बल्लेबाज विरेन्द्र सहवाग लंसिथ मलिंगा की गेंद पर एलबीडब्लयू आऊट दे दिये गए। अभी पहले झटके से ठीक तरीके ऊभरी नहीं थी कि मास्टर ब्लास्टर सचिन तेंदुलकर भी १४ गेंदों पर १८ रन बनाकर लसिथ मलिंगा की गेंद पर विकेट के पीछे संगाकारा को कैच दे बैठे। ३१ पर दो विकेट गिर जाने के बाद चार नंबर पर भेजे गए विराट कोहली और गौतम गंभीर ने पारी को संभाला और तीसरे विकेट के लिए ८४ रनों की बेहद अहम साझेदारी की। पारी के १९ ओवर में गौतम गंभीर ने अपना अर्धशतक पूरा किया। इस साझेदारी को २२वें ओवर में दिलशान ने अपनी ही गेंद पर विराट कोहली को कैच आऊट करके तोड़ा। नंबर चार प्रोमोट किए गए कप्तान महेंद्र सिंह धोनी ने गौतम गंभीर के साथ मिल कर पारी को आगे बढ़ाया। दोनो खिलाङियों के बीच चैथे विकेट के लिए १॰९ रन की बेहद अहम साझेदारी की। फाइॅनल में पहले भारतीय शतक बनाने करीब पहुंचे गौतम गंभीर परेरा की गए गेंद को समझ नहीं सके और ९७ के स्कोर पर आऊट हो गए। नंबर छह पर आये युवराज सिंह ने कप्तान धोनी का बखूबी साथ दिया और भातीय टीम को जीत की मंजिल तक पहुंचा दिया।  कुलाशेखरा की गेंद पर एतिहासिक छक्का लगाकर धोनी ने भारत को छह विकेट से जीत दिला दी। युवराज सिंह जहां २१ पर नाबाद रहे वही धोनी ९१ पर नाबाद लौटे। महेंद्र सिंह धोनी को उनके बेहतरीन ९१ के लिए मैन आॅफ द मैच का पुरस्कार दिया गया वहीं पूरे टूर्नामैंट में अपने हरफनमौला खेल के कारण युवराज सिंह को मैन आॅफ द टूर्नामैंट के खिताब से नावाज़ा गया। इसी के साथ महेंद्र सिंह धोनी टी२॰ और वनडे विश्वकप जीतने वाले विश्व के पहले कप्तान बन गए।


title: अकाल तख़्त

text: अकाल तख़्त (पंजाबी भाषा: ਅਕਾਲ ਤਖ਼ਤ, शाब्दिक अर्थ: काल से रहत परमात्मा का सिंहासन) सिखों के पांच तख़्तों में से एक है। यह हरिमन्दिर साहिब परिसर अमृतसर, पंजाब, भारत में स्थित है, और नई दिल्ली के उत्तर पश्चिम से लगभग 470 किमी की दूरी पर स्थित है।


title: अकाल तख़्त

text: अकाल तख़्त पांच तख़्तों में सबसे पहला तख़्त है। इसे सिखों के छठे गुरु, गुरु हरगोबिन्द ने न्याय-संबंधी और सांसारिक मामलों पर विचार करने के लिए स्थापित किया। यह ख़ालसा की सांसारिक एवं सर्वोच्च प्राधिकारी है और इस तख़्त पर बैठने वाला "जथेदार" को सिखों के सर्वोच्च प्रवक्ता माना जाता है। वर्तमान जथेदार ज्ञानी गुरबचन सिंह ख़ालसा हैं।


title: अकाल तख़्त

text: गुरु राम दास ने पहले हरिमन्दिर साहिब के पास बैठने के लिए मिट्टी का एक चबूतरा बनवाया। इसके बाद गुरु अर्जुन देव ने इसी स्थान पर एक कच्ची कोठरी बनवाई जिसे सिख कोठा साहब कहते हैं। हरिमन्दिर साहिब की नींव समर्थ गुरु रविदास ने रखी। जबकि अकाल तख़्त की नींव बाबा बुड्ढा, भाई गुरदास और गुरु हरगोबिन्द ने रखी। सर्वप्रथम गुरु हरगोबिन्द ने इस तख़्त पर बैठे। इतिहास बताता है कि अकाल तख़्त पर बार बार हमले हुए हैं।


title: अकाल तख़्त

text: अठारहवीं सदी में अहमद शाह अब्दाली ने अकाल तख़्त और हरिमन्दिर साहिब पर कई हमले किए। सरदार हरि सिंह नलवा जो कि महाराजा रणजीत सिंह का एक सेनपति था ने अकाल तख़्त के स्वर्ण परिदृश्य का निर्माण करवाया।


title: अकाल तख़्त

text: भारतीय सेना अमृतसर शहर में स्थित हरिमन्दिर साहिब पर किया जाने वाला ऑपरेशन तत्कालीन भारतीय प्रधानमंत्री इंदिरा गांधी के आदेश से 3 से 8 जून तक हुआ। 4 जून 1984 में ऑपरेशन ब्लू स्टार के तहत पर अकाल तख़त और हरिमन्दिर साहिब को काफ़ी नुक़सान पहुँचाया गया।


title: ब्रह्माण्डविद्या

text: ब्रह्माण्डविद्या या कॉस्मोलॉजी खगोल विज्ञान की एक शाखा है, जिसमें ब्रह्माण्ड से जुड़ी तमाम बातों का अध्ययन किया जाता है। इसमें ब्रह्माण्ड के बनने की प्रक्रिया के बारे में भी जानकारी दी जाती है। बीसवीं शताब्दी में आए वैज्ञानिक बदलावों ने वैज्ञानिकों की ब्रह्माण्ड के बारे में दिलचस्पी बढ़ा दी। वैज्ञानिक उससे जुड़े तमाम रहस्यों को तलाशने लगे।


title: ब्रह्माण्डविद्या

text: यह बीसवीं शताब्दी में कॉस्मोलॉजी के बारे में बढ़ती जिज्ञासा का ही प्रतिफल था कि वैज्ञानिकों ने ब्रह्माण्ड की उत्पत्ति से जुड़ी बिग बैंग सिद्धांत दे डाला। कॉस्मोलॉजी की शुरुआत एक तरह से आइंस्टीन के सामान्य सापेक्षता सिद्धांत के बाद से मानी जाती है। उससे पूर्व ब्रह्माण्ड के शुरुआत और अंत के बारे में कोई निश्चित धारणा नहीं थी।


title: ब्रह्माण्डविद्या

text: आइंस्टीन ने कहा कि ब्रह्माण्ड में कुछ पदार्थ है। इसी सिद्धांत के आधार पर फ्रेडमेन ने अपना सिद्धान्त दिया जिसमें कहा कि ब्रह्माण्ड फैल रहा है या सिकुड़ रहा है। 1927 में जॉर्ज लेमेत्री ने बिग बैंग थ्योरी देकर फ्रेडमेन के सिद्धांत की पुष्टि की। इसके बाद हबल के कॉस्मोलॉजिकल सिद्धांत ने बिग बैंग थ्योरी और फ्रेड के गैलैक्सी के नियम को आधार प्रदान किया।


title: ब्रह्माण्डविद्या

text: 1965 में माइक्रोवेव की खोज और ब्रह्माण्ड की उत्पत्ति के नियम के बाद इस बात को माना जाने लगा कि वह फैल रहा है। माइक्रोवेव की खोज के दौरान यह बात भी सामने आई कि ब्रह्माण्ड के 25 प्रतिशत हिस्से में डार्क मैटर है जिसमे से केवल 4 प्रतिशत को ही देखा जा सकता है।


title: ब्रह्माण्डविद्या

text: वैज्ञानिकों ने भी इस बात को माना कि विस्फोट से पहले ब्रह्माण्ड सिकुड़ा हुआ था। कॉस्मोलॉजी के मानक सिद्धान्त अनुसार ब्रह्माण्ड को विभिन्न समय में बांटा जा सकता है। इन्हें 'इपोस' कहते हैं। मोटे तौर पर कहा जाए तो फिजिकल कास्मोलॉजी के माध्यम से ब्रह्माण्ड के बड़े ऑब्जेक्ट मसलन गैलेक्सी, क्लस्टर और सुपरक्लस्टर के बारे में जनकारी मिलती है। कॉस्मोलॉजी की मदद से ब्लैक होल के बारे में जानने में मदद मिली। कॉस्मोलॉजी से यह भी देखा गया कि भौतिकी के नियम ब्रह्माण्ड में हर जगह समान हैं या नहीं।


title: वॉट

text: वॉट (चिह्न: W) शक्ति की SI व्युत्पन्न इकाई है। यह ऊर्जा के परिवर्तन या रूपान्तरण की दर मापती है। एक वॉट - १ जूल (J) ऊर्जा प्रति सैकण्ड के समकक्ष होती है।


title: वॉट

text: यांत्रिक ऊर्जा के संबंध में, एक वॉट उस कार्य को करने की दर होती है, जब एक वस्तु को १ मीटर प्रति सैकण्ड की गति से १ न्यूटन के बल के विरुद्ध ले जाया जाये।


title: वॉट

text: पोटेन्शियल डिफरेन्स (वोल्ट) और विद्युत धारा (एम्पीयर) की परिभाषा अनुसार, कार्य १ वॉट की दर से किया गया होता है, जब १ एम्पीयर विद्युत धारा, १ वोल्ट पोटेन्शियल डिफरेन्स पर बहती है।


title: ई-सिगरेट

text: इलेक्ट्रॉनिक सिगरेट किसी हद तक लम्बी ट्यूब के रूप में होती है, जबकि इनका बाहरी आकार-प्रकार वास्तविक धुम्रपान उत्पादों जैसे सिगरेट, सिगार और पाइप जैसा डिजाइन किया जाता है। "कलम-शैली" की एक अन्य आम डिजाइन है, किसी बॉल प्वाइंट कलम जैसा दिखने के कारण इसका ऐसा नाम पड़ा। अधिकांश इलेक्ट्रॉनिक सिगरेट के उपकरण पुनःउपयोग योग्य होते हैं, जिनके भागों को बदल कर फिर से भरा जा सकता है। अनेक डिस्पोजेबल इलेक्ट्रॉनिक सिगरेट भी विकसित किये गए हैं।


title: ई-सिगरेट

text: २००३ में एक चीनी फार्मासिस्ट होन लिक द्वारा इलेक्ट्रॉनिक सिगरेट ईजाद किया गया और उसके अगले साल उसे बाज़ार में पेश किया गया। उनकी कंपनी गोल्डन ड्रैगन होल्डिंग्स ने २००५-२००६ में विदेशों में इसकी बिक्री शुरू की और बाद में इसका नाम बदलकर रूयान (मतलब, धूम्रपान के जैसा") रखा।


title: ई-सिगरेट

text: ऑटोमेटिक मॉडलों में, जब कोई उपयोगकर्ता उपकरण के जरिये कश लेता है, तब एक सेंसर (संवेदक) इस प्रवाह को जान जाता है, जो एक तापक अवयव को सक्रिय करता है जिससे माउथपीस में जमा एक मसालेदार तरल घोल वाष्पीकृत होता है, जिसमें निकोटीन भी हो सकता है। मैनुअल मॉडलों में, वाष्प पैदा करके उसका कश लगाने के लिए उपयोगकर्ता को तापक अवयव को सक्रिय करने के लिए एक बटन दबाना पड़ता है। अधिकांश मॉडलों में उपकरण के विपरीत छोर पर लगी एक एलईडी (LED) भी कश लगाने के दौरान सक्रिय हो जाती है, जो कि उपयोग किये जाने के सूचक का काम करती है। विभिन्न निर्माताओं की एलईडी कई रंगों में उपलब्ध हैं।


title: ई-सिगरेट

text: इलेक्ट्रॉनिक सिगरेट अनेक आकार-प्रकार के होने के बावजूद आम तौर पर उनमें एक ही तरह के बुनियादी घटक लगे होते हैं: एक माउथपीस, एक तापक अवयव, एक रिचार्जेबल बैटरी और विभिन्न इलेक्ट्रॉनिक सिर्किट।


title: ई-सिगरेट

text: माउथपीस एक छोटी-सी डिस्पोजेबल [प्लास्टिक] कप की तरह ट्यूब के अंत में चिपकी हुई एक वस्तु है। माउथपीस के अंदर एक छोटा प्लास्टिक कप होता है, जिसमें एक अवशोषक पदार्थ होता है जो कि एक मसालेदार तरल घोल के साथ संतृप्त रहता है। निकोटीन का स्तर बदलता रहता है जो कि घोल पर निर्भर करता है। आंतरिक कप इस तरह बना है कि हवा इसके चारों ओर और बाहरी भाग के अंत में एक छेद के माध्यम से प्रवाहित हो सके; उपयोगकर्ता के मुंह में वाष्प का कश लगाने की क्षमता प्रदान करना उपकरण के लिए आवश्यक है। उद्योग में माउथपीस को "कार्ट्रिज" कहा जाता है। जब कार्ट्रिज में तरल समाप्त हो जाता है, तब इसे उपयोगकर्ता द्वारा फिर से भरा जाता है या फिर दूसरे भरे हुए कार्ट्रिज से बदल दिया जाता है।


title: ई-सिगरेट

text: ड्रिप टिप का उपयोग करके सीधे-सीधे ड्रिपिंग विधि कार्ट्रिज इस्तेमाल करने का एक अन्य विकल्प है। अवशोषक सामग्री को हटाकर, प्लास्टिक माउथपीस को निकालकर एटमाइजर ब्रिज में ई-तरल की कई बूंदें डाली जा सकती हैं। ड्रिपिंग को और आसान बनाने के लिए कुछ निर्माताओं ने विशेष रूप से बूंद टपकाने के लिए स्टेनलेस स्टील या प्लास्टिक से माउथपीस बनाए हैं, इससे बूंद डालने समय हर बार इसे खोलने की जरुरत नहीं होती।


title: ई-सिगरेट

text: तापक (हीटिंग) अवयव (तत्व) माउथपीस में रखे तरल को भाप बनाने का काम करता है ताकि उसका कश लगाया जा सके. उद्योग में इस घटक को "एटमाइजार" कहा जाता है। एटमाइजार तीन से छः महीनों तक (औसतन) चला करते हैं और इलेक्ट्रॉनिक सिगरेट के साथ जुड़े प्रतिस्थापन आवर्ती खर्चों में यह भी एक है। कुछ मॉडलों में एटमाइजर और एक भरे हुए डिस्पोजेबल घटक को संयुक्त रूप से रखा जाता है, इसे "कार्टोमाइजर" कहते हैं।


title: ई-सिगरेट

text: तापक तत्व को ऊर्जा देने के लिए अधिकांश इलेक्ट्रॉनिक सिगरेटों में एक लिथियम-आयन रिचार्जेबल बैटरी होती है। बैटरी के प्रकार और आकार, उसके उपयोग की बारंबारता और उसके कार्य करने के माहौल पर बैटरी के जीवन की अवधि निर्भर है। वॉल आउटलेट, कार और यूएसबी चार्जर जैसे अनेक प्रकार के बैटरी चार्जर उपलब्ध हैं। बैटरी आमतौर पर इलेक्ट्रॉनिक सिगरेट का सबसे बड़ा घटक है।


title: ई-सिगरेट

text: कुछ इलेक्ट्रॉनिक सिगरेटों में कश लगाने पर खुद-ब-खुद तापक तत्व को सक्रिय करने के लिए एक इलेक्ट्रॉनिक वायु प्रवाह सेंसर होता है, जबकि अन्य मॉडलों में कश लगाते समय एक बटन दबाने की जरूरत पड़ती है। अन्य विभिन्न इलेक्ट्रॉनिक सर्किट भी आम तौर पर लगे होते हैं, जैसे कि अधिक गर्म होने से रोकने के लिए एक समयबद्ध कटऑफ़ स्विच और उपकरण के सक्रिय होने का संकेत तथा सिगरेट के अंतिम छोर में जलने की नकली चमक देने के लिए एक रंगीन एलईडी होती है।


title: ई-सिगरेट

text: परंपरागत रूप से, इलेक्ट्रॉनिक सिगरेटों में सक्रियण के लिए एक इलेक्ट्रॉनिक साधन का उपयोग किया जाता है। इसमें छोटे स्पर्शनीय बटन, वैक्यूम बटन और उन्हें चलाने के लिए संबंधित जरुरी तार तथा इलेक्ट्रॉनिक्स शामिल हैं। उपयोगकर्ताओं को जल्द ही पता चल गया कि ये अविश्वसनीय हो सकते हैं। "मोड्स" के आगमन के साथ, अनेक निर्माताओं ने ऐसे पूर्ण-यांत्रिक इलेक्ट्रॉनिक सिगरेट बनाने शुरू किये जिनमें बटन की विश्वसनीयता को बेहतर बनाने के प्रयास में कोई तार, सोल्डर या इलेक्ट्रॉनिक्स के उपयोग को समाप्त कर दिया गया।


title: ई-सिगरेट

text: हालांकि कुछ बड़े इलेक्ट्रॉनिक सिगरेट मॉडल उपयोगकर्ता द्वारा बदलने योग्य मानक आकार के बैटरी सेल लगे होते हैं, लेकिन एक मानक आकार के सेल के लिए अनेक मॉडल बहुत छोटे हुआ करते हैं और इलेक्ट्रॉनिक सिगरेट निर्माता द्वारा बनाये गए एक स्वामित्व घटक की आवश्यकता होती है। उन मॉडलों में, बैटरी और इलेक्ट्रॉनिक उपकरण एक एकल बदलने योग्य (रिप्लेसेबल) हिस्सा रखा जाता है, जिसे आम तौर पर उद्योग में अब भी "बैटरी" ही कहा जाता है।


title: ई-सिगरेट

text: इस बाज़ार क्षेत्र में मोबाइल फोन बैटरी प्रौद्योगिकी के कार्यान्वयन के साथ हाल में कुछ विकास हुए हैं, इसके तहत पर्सनल चार्जिंग केस के नाम से ज्ञात एक क्रम्पल प्रूफ बॉक्स में इलेक्ट्रॉनिक सिगरेट बैटरी को चार्ज करने की सुविधा दी गयी है। पर्सनल चार्जिंग केस के अंदर की रिचार्जेबल बैटरी को पेटी के भीतर ही बैटरी स्टेम्स को चार्ज करने और प्रतिस्थापन कार्टोमाइजार/कार्ट्रिज को रखने की भी सुविधा मिलती है। रिचार्जिंग बॉक्स/पेटी का आकार भी परंपरागत तंबाकू वाले सिगरेट के किसी पैकेट जैसा ही होता है।


title: ई-सिगरेट

text: फिर से भरे जाने योग्य कार्ट्रिज में उपयोग के लिए अलग से बेचे जाने वाले निकोटीन घोल को कभी-कभी "ई-लिक्विड" या "ई-जूस" कहा जाता है और आमतौर पर सैकड़ों प्रकार के उपलब्ध स्वादों में से कुछ स्वाद उनमें हुआ करते हैं। उनमें प्रोपिलीन ग्लिकोल (पीजी) और/या वेजिटेबल ग्लिसरीन (ग्लिसरोल) या वीजी में घुले हुए निकोटीन होते हैं। पीजी और वीजी दोनों ही आम खाद्य योगज हैं। 1950 के दशक से जल-आधारित रासायनिक योगज के रूप में पीजी का उपयोग अस्थमा इन्हेलर और नेब्युलाइजर में होता आ रहा है, जिसके कोई ज्ञात गंभीर साइड इफेक्ट नहीं हैं। अपने जल-प्रतिधारण गुणों के कारण एटमाइज चिकित्सा के लिए पीजी चयन का यौगिक है। अमेरिकी खाद्य एवं औषधि प्रशासन (एफडीए)) ने जनरली रिकोगनाइज्ड ऐज सेफ (जीआरएएस) नामक पदार्थों की अपनी सूची में प्रोपिलीन ग्लिकोल को शामिल किया है और यह कोड ऑफ़ फेडरल रेगुलेशन के टाइटल 21 के अंतर्गत स्वीकार्य यौगिक आवश्यकताओं को पूरा करता है। अनेक वर्षों से व्यापक रूप से बिना किसी गंभीर साइड इफेक्ट के पीजी के हो रहे इस्तेमाल के मद्देनज़र कहा जा सकता है कि यह पदार्थ या सार चिंता का कारण नहीं है।


title: ई-सिगरेट

text: विभिन्न निकोटीन सांद्रता में भी घोल उपलब्ध हैं, ताकि उपयोगकर्ता सेवन किये जाने वाले निकोटीन की मात्रा खुद तय करे. शून्य निकोटीन, निम्न और मध्य स्तर की खुराकों (क्रमशः 6–8 मिग्रा/मिली और 10–14 मिग्रा/मिली) से लेकर ऊंची तथा बहुत ऊंची खुराकों (क्रमशः 16–18 मिग्रा/मिली और 24–36 मिग्रा/मिली) में सांद्रता के स्तर होते हैं। सांद्रता की दरें अक्सर ही ई-लिक्विड बोतलों या कार्ट्रिज पर छपी होती हैं, हालांकि मानक संकेत "मिग्रा/मिली" की जगह प्रायः महज "मिग्रा" लिखा होता है।


title: ई-सिगरेट

text: पारंपरिक सिगरेट की किस्मों की तरह स्वाद के कुछ प्रकार तैयार किये गये हैं, जैसे कि नियमित तम्बाकू और मेंथोल; और कुछ ने विशिष्ट सिगरेट ब्रांडों की नकल के भी प्रयास किये हैं, जैसे कि मार्लबोरो या कैमल. फल और अन्य स्वाद भी उपलब्ध हैं, जैसे कि वेनिला, कैरामेल और कॉफी.


title: ई-सिगरेट

text: खाद्य एवं औषधि प्रशासन (एफडीए) ने इलेक्ट्रॉनिक सिगरेट को एक औषधि डिलीवरी उपकरण के रूप में वर्गीकृत किया है और इसकी बिक्री से पहले खाद्य, औषधि व प्रसाधन सामग्री अधिनियम (एफडीसीए) के तहत मंजूरी लेनी जरुरी है। जनवरी 2010 में, इस वर्गीकरण को एक संघीय न्यायाधीश ने पलट दिया गया था, लेकिन अपील करने पर न्यायाधीश लियोन के निर्णय को मार्च 2010 को लंबित निर्णय बनाते हुए स्थगनादेश जारी कर दिया गया। इसके बावजूद, अनेक इलेक्ट्रॉनिक सिगरेट कंपनियां ऑनलाइन उभरीं. सितम्बर 2010 को, एफडीए ने घोषणा की कि ई-सिगरेट का विनियमन शुरू किया जाएगा, क्योंकि उनमें औषधि तथा औषधि डिलीवरी उपकरण दोनों ही होते हैं। इस घोषणा के बाद, एफडीए ने "अप्रमाणित दावों और खराब निर्माण सहित संघीय खाद्य, औषधि व प्रसाधन सामग्री अधिनियम के उल्लंघन के सिलसिले में" पांच अमेरिकी कंपनियों के खिलाफ नियामक कार्रवाई शुरू की. 23 सितम्बर 2010 को अपील अदालत ने मौखिक तर्क सुने. 7 दिसम्बर को, अपील अदालत ने 3-0 से सर्वसम्मत रूप से एफडीए के खिलाफ फैसला सुनाया, इस तरह दुनिया भर में इलेक्ट्रॉनिक सिगरेट के विपणन का रास्ता साफ हो गया। अपील अदालत द्वारा निषेधाज्ञा पर फैसला करने से पहले न्यायाधीश लियोन के निर्णय को खंडित करने के मामले में एफडीए की स्थिति अवांछनीय हो गयी; और इस मामले के सिलसिले में जिला अदालत जाने के बजाय उसने इसे एन-ज्वॉय (NJoy) के साथ निपटा देने के बारे में सोचा और सार्वजनिक रूप से न्यायाधीश की फटकार खाने के बाद यह मामला समाप्त कर दिया गया। न्यायाधीश ने निर्णय दिया कि इलेक्ट्रॉनिक सिगरेट तम्बाकू उत्पाद हैं और इसे नजरअंदाज किया गया है और न्यायाधीश ने पांच कंपनियों को एक चेतावनी पत्र जारी किया।


title: ई-सिगरेट

text: अप्रैल 2006 में, इलेक्ट्रॉनिक सिगरेट यूरोप लाया गया और ऑस्ट्रिया में "रूयान" के विदेशी प्रोमोशन सम्मलेन में आधिकारिक रूप से इसे शुरू किया गया। इसकी शुरूआत के बाद, इस उत्पाद को यूरोपीय बाजार के लिए अनुकूल बनाया गया और "इलेक्ट्रॉनिक सिगरेट" के रूप में ब्रिटेन में विपणन किया जाने लगा. 2007 में, रायटर्स ने बीजिंग में एसबीटी रूयान का दौरा किया, जिससे इस प्रौद्योगिकी की ओर मीडिया का ध्यान आकर्षित हुआ। हाल में गठित इलेक्ट्रॉनिक सिगरेट संघ के अध्यक्ष मैट साल्मोन के अनुसार ई-सिगरेट के उपयोगकर्ताओं की अनुमानित कुल संख्या अक्टूबर 2009 में 300,000 थी। सर्वेक्षण के परिणामों पर यह दावा आधारित है। साल्मोन का मानना है कि वास्तविक संख्या इससे कहीं अधिक हैं।


title: ई-सिगरेट

text: इलेक्ट्रॉनिक सिगरेट के उपयोग के स्वास्थ्य पर पड़ने वाले प्रभाव फिलहाल अज्ञात हैं। निकोटीन वाष्प के कश लगाने से दीर्घावधि में पड़ने वाले प्रभावों को जानने के लिए कई अध्ययन फिलहाल जारी हैं।


title: ई-सिगरेट

text: मई 2009 में, अमेरिकी खाद्य एवं औषधि प्रशासन (एफडीए) के फार्मास्युटिकल विभाग ने दो निर्माताओं (एन ज्वॉय और स्मोकिंग एवरीव्हेयर) के इलेक्ट्रॉनिक सिगरेट कार्ट्रिज की 19 किस्मों की सामग्री के परीक्षण किये. स्मोकिंग एवरीव्हेयर के एक कार्ट्रिज में डाईथिलिन ग्लिकोल पाया गया। इसके अलावा, एक ब्रांड के सभी कार्ट्रिज और एक अन्य ब्रांड के दो कार्ट्रिज में तम्बाकू-विशिष्ट नाईट्रोसेमाइंस (टी एस एन ए) पाए गए। अध्ययन में पाया गया कि निकोटीन का वास्तविक स्तर हमेशा बताए गए स्तर का नहीं होता. विश्लेषण में निकोटीन-मुक्त कुछ कार्ट्रिज में भी निकोटीन के लक्षण पाए गए। उपकरण में भरते समय निकोटीन की असंगत मात्रा डाले जाने पर भी चिंता व्यक्त की गयी। जुलाई 2009 को, एफडीए ने इलेक्ट्रॉनिक सिगरेट के प्रयोग को हतोत्साहित करते हुए एक प्रेस वक्तव्य जारी किया और पहले व्यक्त की गयी चिंता को दुहराते हुए कहा कि इलेक्ट्रॉनिक सिगरेट युवाओं के बीच बेचे जा सकते हैं और उनमें सेहत संबंधी कोई चेतावनी भी नहीं होती है।


title: ई-सिगरेट

text: एफडीए के अध्ययन की प्रतिक्रिया में इलेक्ट्रॉनिक सिगरेट संघ ने कहा कि जांच "किसी वैध और विश्वसनीय निष्कर्ष में पहुंचने में बहुत ही सीमित है". एफडीए द्वारा जांची गयी इलेक्ट्रॉनिक सिगरेट पर एक निर्माता की अधिकृत रिपोर्ट पर जुलाई 2009 में वैज्ञानिक सलाहकार कंपनी एक्स्पोनेन्ट इंक द्वारा एफडीए के अध्ययन की समीक्षा की गयी। एक्स्पोनेन्ट की रिपोर्ट में निम्न दर्जे के दस्तावेजीकरण और विश्लेषण को लेकर कुछ आलोचनाएं की गयी हैं। एक्स्पोनेनेट ने पहले के अध्ययनों की ऐसी सूची बनायी जिनमें एफडीए-स्वीकृत निकोटीन प्रतिस्थापन थेरापी उत्पादों में टी एस एन ए स्तरों की जांच की गयी है और उन्हें एफडीए के अध्ययन में की गयी जांच के साथ तुलना की गयी और इलेक्ट्रॉनिक सिगरेटों के अपने विश्लेषण में एफडीए द्वारा ऐसे उत्पादों की तुलना नहीं किये जाने पर आपत्ति जाहिर की. अंततः समीक्षा ने निष्कर्ष निकाला है कि एफडीए का अध्ययन इलेक्ट्रॉनिक सिगरेट के प्रयोग से संभावित स्वास्थ्य-संबंधी विपरीत प्रभावों के दावों की पुष्टि नहीं करता है।


title: ई-सिगरेट

text: जन स्वास्थ्य चिकित्सकों का अमेरिकी संघ (ए ए पी एच पी) इलेक्ट्रॉनिक सिगरेट के समर्थन में सामने आ गया है। एएपीएचपी (AAPHP) ने एफडीए द्वारा इलेक्ट्रॉनिक सिगरेट को एक तंबाकू उत्पाद (एक औषधि/उपकरण संयोजन के विरोध के रूप में) घोषित करने को फिर से वर्गीकृत करने की की सिफारिश की है और उसका मानना है कि इलेक्ट्रॉनिक सिगरेट का उपयोग करके पुराने धूम्रपान के प्रभावों को उल्लेखनीय रूप से कम किया जा सकेगा.


title: ई-सिगरेट

text: 27 मार्च 2009 को, स्वास्थ्य कनाडा ने इलेक्ट्रॉनिक सिगरेट के खिलाफ एक सलाह जारी की. सलाह में कहा गया "हालांकि ये इलेक्ट्रॉनिक धूम्रपान उत्पाद पारंपरिक तम्बाकू उत्पादों के एक सुरक्षित विकल्प के रूप में बेचे जा रहे हो सकते हैं, लेकिन कुछ मामलों में, धूम्रपान छुडाने में एक मददगार के रूप में, इलेक्ट्रॉनिक धूम्रपान उत्पाद से निकोटीन विषाक्तता और लत लगने जैसे जोखिम आ सकते हैं।


title: ई-सिगरेट

text: विश्व स्वास्थ्य संगठन ने सितंबर 2008 में घोषणा की कि उसे नहीं लगता कि धूम्रपान की आदत छुडाने में इलेक्ट्रॉनिक सिगरेट कोई तर्कसंगत उपाय है और उसने इसके विपणनकर्ताओं से मांग की कि वे अपनी सामग्री से ऐसी कोई भी सलाह हटा दें कि वि.स्वा.सं. इलेक्ट्रॉनिक सिगरेटों को सुरक्षित और प्रभावकारी मानता है। वि.स्वा.सं. का कहना है कि उसकी जानकारी में "सुरक्षित और प्रभावकारी निकोटीन प्रतिस्थापन चिकित्सा के रूप में इलेक्ट्रॉनिक सिगरेट को स्थापित करने के लिए कोई सख्त, विशेषज्ञ-शोध अध्ययन नहीं हुए हैं। वि.स्वा.सं. इस संभावना को नहीं नकारता है कि सिगरेट छुडाने में इलेक्ट्रॉनिक सिगरेट एक मददगार हो सकता है।" वि.स्वा.सं. के तम्बाकू मुक्त पहल के अस्थायी निदेशक डगलस बेचर का कहना है, "अगर इलेक्ट्रॉनिक सिगरेट के विपणनकर्ता धूम्रपान की लत छुडाना चाहते हैं तो उन्हें नैदानिक अध्ययन और विषाक्तता विश्लेषण करने की जरूरत है और उन्हें उचित नियामक ढांचे के अंतर्गत काम करना चाहिए. जब तक वे ऐसा नहीं करते हैं तब तक वि.स्वा.सं. इलेक्ट्रॉनिक सिगरेट को एक उपयुक्त निकोटीन प्रतिस्थापन चिकित्सा के रूप में नहीं मान सकता और निश्चित तौर पर यह इस गलत सलाह को स्वीकार नहीं कर सकता कि इसने इस उत्पाद को समर्थन दिया है।"


title: ई-सिगरेट

text: 2010 में उरुग्वे में तम्बाकू विनियमन आयोजित बैठक में इलेक्ट्रॉनिक सिगरेट के बारे में नकारात्मक चेतावनी देने के लिए भारी दबाव बनाये गए। यह दबाव मुख्यतः इलेक्ट्रॉनिक सिगरेट को प्रतिबंधित करने के लिए समझौता करने वाले देशों - कनाडा, ब्राजिल, थाईलैंड, हांगकांग और सऊदी अरब - की ओर से आया।


title: ई-सिगरेट

text: बैठक के सचिवालय ने इससे इनकार कर दिया और कहा कि इलेक्ट्रॉनिक सिगरेट तंबाकू नियंत्रण के ढांचे से संबंधित कम्पोजिशन (COMPOSITION) (विषाक्त पदार्थों, कैंसरकारी तत्व, खुद को नुकसान पहुंचाने) या एमिशंस (EMISSIONS) (दूसरे व्यक्ति पर धूम्रपान के प्रभाव या अन्य लोगों को नुकसान) की धारा 9 लेख और 10 का उल्लंघन नहीं करते. सचिवालय ने कहा कि इलेक्ट्रॉनिक सिगरेट से संबंधित समस्याएं विनियामक मुद्दों से जुडी हैं, न कि सम्मेलन को सौंपे गये कामों से. ज्ञापन में उन्होंने यह भी कहा कि वे चिकित्सा उत्पादों पर विचार कर सकते हैं सिर्फ तभी जब अगर तम्बाकू उत्पाद को विपणनकर्ता चिकित्सा-संबंधी बनाने का दावा करते हैं।


title: ई-सिगरेट

text: 2008 में, स्वास्थ्य न्यूजीलैंड के डॉ॰ मूर्रे लुगेसेन ने रूयान इलेक्ट्रॉनिक सिगरेट कार्ट्रिज की सुरक्षा पर एक रिपोर्ट प्रकाशित की. रूयान ने अनुसंधान के लिए धन दिया, लेकिन डॉ॰ लुगेसेन और वि.स्वा.सं. ने शोध के स्वतंत्र होने का दावा किया। विश्लेषण में कार्ट्रिज में टीएसएनए की मात्रा की मौजूदगी का जिक्र किया गया। परिणाम में यह भी संकेत दिया गया कि इलेक्ट्रॉनिक सिगरेट कार्ट्रिज में निकोटीन के स्तर निकोटीन पैच में पाए जाने वाली निकोटीन की सघनता से अलग नहीं हैं। ब्रिटेन के नॉटिंघम विश्वविद्यालय के फेफड़ों के विशेषज्ञ और रॉयल कॉलेज के चिकित्सकों के तम्बाकू सलाहकार समूह के अध्यक्ष जॉन ब्रिटन ने कहा, "अगर निकोटीन प्रतिस्थापन चिकित्सा की तरह ही निकोटीन के स्तर में कमी आती है, तो मुझे नहीं लगता कि कोई बड़ी समस्या आएगी." अध्ययन ने विस्तृत मात्रात्मक विश्लेषण किया और निष्कर्ष निकाला कि हानिकारक स्तरों के नीचे ही कैंसरकारी तथा विषाक्तता मौजूद होती हैं। सुरक्षा रिपोर्ट का अंतिम निष्कर्ष है: "निर्माता की सूचना के आधार पर, अगर नियत रूप से प्रयोग किया जाय, तो कार्ट्रिज के तरल की संरचना स्वास्थ्य के लिए खतरनाक नहीं है।"


title: ई-सिगरेट

text: रिपोर्ट में कहा गया है कि इलेक्ट्रॉनिक सिगरेट में कैंसरकारी तत्व नियमित सिगरेट की तुलना में हज़ार गुना कम पाए गये। यह भी कहा है कि प्रारंभिक प्रमाणों से पता चलता है कि तम्बाकू वाले सिगरेटों की नक़ल के जरिये इलेक्ट्रॉनिक सिगरेट धूम्रपान छुडाने में मददगार हो सकती हैं।


title: ई-सिगरेट

text: न्यूयॉर्क इस पर राज्यव्यापी प्रतिबंध लगाने पर विचार कर रहा है क्योंकि कुछ स्वास्थ्य अधिकारियों का कहना है कि ई-सिगरेट बस एक अन्य नशे की लत है, इस कानूनी धूम्रपान की आदत बच्चों को जल्दी लग सकती है। इसके अलावा यह मुख्य रूप से सार्वजनिक सुरक्षा से संबंधित है। लेकिन कुछ पैरोकारों का कहना है कि अधिक सुरक्षित रूप से धूम्रपान छोड़ने से पहले उन्हें छोड़ दिया जा सकेगा. कैलिफोर्निया विश्वविद्यालय के वैज्ञानिक बर्कले ने कहा कि धूम्रपान और इससे संबंधित बीमारी और मृत्यु दर को कम करने में ई- सिगरेट में बहुत संभावना है।


title: ई-सिगरेट

text: निर्माताओं का दावा है कि इलेक्ट्रॉनिक सिगरेट धूम्रपान का एक सुरक्षित विकल्प है, क्योंकि पारंपरिक सिगरेट में तम्बाकू के दहन से पैदा होने वाली अधिकांश हानिकारक सामग्री इलेक्ट्रॉनिक सिगरेट के एटमाइज्ड तरल में मौजूद नहीं होती. कैंसरजनक तत्व नहीं होने के कारण इलेक्ट्रॉनिक सिगरेट को सुरक्षित बताने के दावे के बावजूद निर्माता अपने उत्पादों में चेतावनी छापा करते हैं क्योंकि उनमें निकोटीन हुआ करती है।


title: ई-सिगरेट

text: कैंसर रिसर्च यूके के अनुसार, धूम्रपान करने वाले के लिए, धूम्रपान जारी रखने के स्वास्थ्य संबंधी खतरे निकोटीन प्रतिस्थापन चिकित्सा के प्रयोग के किसी भी संभावित जोखिम से कहीं अधिक बड़े होते हैं। इस पर ध्यान दिया जाना जरुरी हो सकता है कि हालांकि किसी निकोट्रोल इन्हेलर की ही तरह कथित रूप से इलेक्ट्रॉनिक सिगरेट उपयोगकर्ता को निकोटीन देती है, लेकिन अब तक किसी भी इलेक्ट्रॉनिक सिगरेट को औषधीय एनआरटी (NRT) उत्पाद के रूप में अनुमोदित नहीं किया गया है या ऐसे अनुमोदन के लिए जरुरी नैदानिक परीक्षण उपलब्ध किया गया है। इसके अलावा, शक किये जा रहे हैं कि इलेक्ट्रॉनिक सिगरेट क्या सचमुच में निकोटीन की पर्याप्त मात्रा प्रदान करती हैं।


title: ई-सिगरेट

text: नियमित रूप से तम्बाकू पीने वालों की इच्छा में कमी लाने के लिए इलेक्ट्रॉनिक सिगरेट के उपयोग के प्रभावों पर ईस्ट लंदन विश्वविद्यालय में एक शोध किया गया, जिसमें निकोटीन युक्त वाष्प का कश लगाने वालों और बिना निकोटीन के वाष्प का कश लगाने वालों के बीच कोई उल्लेखनीय फर्क नहीं पाया गया। रिपोर्ट में निष्कर्ष निकाला गया कि हालांकि इलेक्ट्रॉनिक सिगरेट निकोटीन से संबंधित लक्षण कम करने में प्रभावी हो सकता है, लेकिन निकोटीन की सामग्री केंद्रीय महत्व की प्रतीत नहीं होती है और यह कि अन्य धूम्रपान संबंधित संकेत (जसे कि स्वाद, धूम्रपान जैसी भाप) अल्पावधि में तम्बाकू से परहेज से जुड़े कष्ट में कमी लाने में मददगार हो सकते हैं।


title: ई-सिगरेट

text: हालांकि निर्माता निकोटीन की लत में कमी लाने के एक उपाय के रूप में इलेक्ट्रॉनिक सिगरेट का विपणन करते हैं, लेकिन अंतरराष्ट्रीय स्वास्थ्य संगठनों का कहना है कि "विरत" उपकरण के रूप में उनका विपणन नहीं किया जा सकता. इन उत्पादों के स्वास्थ्य प्रभावों के संबंध में अनेक नियामक एजेंसियों ने चेतावनी जारी की है। हाल ही में गठित इलेक्ट्रॉनिक सिगरेट संघ ने इलेक्ट्रॉनिक सिगरेट कंपनियों द्वारा किये जाने वाले अपुष्ट दावों को हटा देने का निर्णय किया है और जो कंपनियां इस संघ में शामिल होने की इच्छुक हैं, उन्हें ऐसे दावों से दूर रहने पर सहमत होना होगा। 303 धूम्रपान करने वालों के बीच नवम्बर 2009 से किये गये ऑनलाइन सर्वेक्षण में तम्बाकू वाले सिगरेट के विकल्प के रूप में ई-सिगरेट के उपयोग से, परंपरागत सिगरेट पीने की तुलना में पायी जाने वाली स्वास्थ्य-संबंधी समस्याओं में कमी पायी गयी (खांसी में कमी, व्यायाम करने की अधिक क्षमता और स्वाद तथा गंध की बेहतर समझ).


title: ई-सिगरेट

text: प्रौद्योगिकी की सापेक्ष नवीनता और तंबाकू कानूनों तथा चिकित्सकीय औषधि नीतियों के संभाव्य संबंध के कारण अनेक देशों में इलेक्ट्रॉनिक सिगरेट कानून और सार्वजनिक स्वास्थ्य की जांच फिलहाल लंबित हैं।


title: ई-सिगरेट

text: सामान्य उत्पाद सुरक्षा पर लागू होने वाला निर्देशक 2001/95/ईसी (6) अब तक जारी है और अन्य ईसी क़ानून में उसी उद्देश्य से कोई विशेष प्रावधान नहीं हैं। अगर उत्पाद को ग्राहकों के स्वास्थ्य व सुरक्षा के लिए खतरनाक पाया जाता है तो यह निदेशक प्रतिबंधक या निवारक उपाय मुहैया करता है।


title: ई-सिगरेट

text: ई-सिगरेट निदेशक 93/42/EEC के अंतर्गत आ सकता है या नहीं, यह चिकित्सा उपकरणों के इस्तेमाल के नियत दावे पर निर्भर करता है और इस पर निर्भर करता है कि यह नियत दावा चिकित्सा उद्देश्य के लिए है या नहीं. उत्पाद की सभी विशेषताओं को ध्यान में रखते हुए यह हरेक राष्ट्रीय सरकार को फैसला करना है कि यह अपने कार्य और प्रस्तुति द्वारा औषधीय उत्पाद की परिभाषा के तहत आता है या नहीं.


title: ई-सिगरेट

text: खाद्य एवं औषधि प्रशासन (एफडीए) ने इलेक्ट्रॉनिक सिगरेट को औषधि देने वाले उपकरण के रूप में वर्गीकृत किया है और खाद्य, औषधि तथा प्रसाधन सामग्री क़ानून (एफ डी सी ए) के तहत इसका विनियमन जरुरी है। नतीजतन, देश में आयात और बिक्री करने से पहले उन्हें विपणन अनुमति की आवश्यकता होती है। इस वर्गीकरण को न्यायाधीश रिचर्ड जे. लियोन ने खारिज करते हुए कहा कि "इन उपकरणों को औषधि या चिकित्सा उपकरण के बजाय तम्बाकू उत्पादों के रूप में विनियमित किया जाना चाहिए". लियोन ने आगे कहा, "यह मामला मनोरंजक तंबाकू उत्पादों को औषधि या उपकरणों के रूप में विनियमित करने के एफडीए के प्रयासों का एक और उदाहरण प्रतीत होता है". हालांकि, मार्च 2010 में, एक अमेरिकी अपील न्यायालय ने अपील पर सुनवाई होने तक के लिए निषेधाज्ञा जारी की. एफडीए ने तर्क दिया कि इलेक्ट्रॉनिक सिगरेट को विनियमित करने का अधिकार, निकोटीन गम या पैचों को निकोटीन प्रतिस्थापन चिकित्साओं के रूप में विनियमित करने की पहले की उनकी क्षमता पर आधारित है। इसके अलावा, एजेंसी ने यह भी कहा कि पिछले साल लागू हुए तम्बाकू क़ानून में ऐसी कोई सामग्री जो एफ डी सी ए के तहत औषधि, उपकरण या मिश्रित उत्पाद की परिभाषा में आती है, उसे स्पष्ट रूप से अलग हटा दिया गया है और ऐसी सामग्रियों को पहले के एफ डी सी ए के प्रावधानों के तहत ही विनियमित किया जाना है।" अपील अदालत ने 23 सितम्बर 2010 को मौखिक तर्क सुना. 7 दिसम्बर को अपील अदालत ने सर्वसम्मत 3-0 से एफडीए खिलाफ निर्णय किया।


title: ई-सिगरेट

text: इसके अलावा, राज्यों ने तम्बाकू पर प्रभाव डालने वाली इलेक्ट्रॉनिक सिगरेट पर रोक लगाने या उनकी पूरी बिक्री को ही प्रतिबंधित करने पर विचार करना शुरू कर दिया है। कैलिफोर्निया के राज्यपाल श्वार्ज़नेगर अर्नोल्ड ने राज्य के अंदर इलेक्ट्रॉनिक सिगरेट पर प्रतिबंध लगाने वाले विधेयक पर इस आधार पर वीटो लगा दिया कि "अगर इसके साथ जुड़े सेहत संबंधी जोखिमों को समझते हुए कोई वयस्क इसे खरीदना और इसका उपयोग करना चाहे तो उसे उसे इसकी अनुमति मिलनी चाहिए." इसके अलावा, न्यू जर्सी राज्य ने हाल ही में इलेक्ट्रॉनिक सिगरेट को न्यू जर्सी स्मोक फ्री एयर एक्ट के तहत शामिल किए जाने मांग की है। न्यू जर्सी एसेंबली की महिला सदस्य कोनी वैगनर ने इसके लिए इलेक्ट्रॉनिक सिगरेट की गंध को मुख्य रूप से कारण बताया है। 22 सितम्बर 2009 को, पारिवारिक धूम्रपान निरोधक व तम्बाकू नियंत्रण क़ानून के तहत बच्चों पर इसके संभावित आकर्षण के कारण एफडीए ने फ्लेवर्ड तम्बाकू (मेंथल सिगरेट को छोड़कर) पर रोक लगा दी. सुश्री वैगनर की सलाह है कि चॉकलेट जैसे स्वाद-गंध का उपयोग बचपन में ही सिगरेट पीने को प्रोत्साहित कर सकता है और सिगरेट के धूम्रपान के लिए दरवाजे खोल सकता है। न्यू जर्सी के अलावा न्यू हैम्पशायर, न्यू यॉर्क और पेंसिल्वेनिया ने भी अलग-अलग तरीके का उपयोग कर इलेक्ट्रॉनिक सिगरेट को प्रतिबंधित कराने की कोशिश शुरू कर दी है।


title: ई-सिगरेट

text: न्यू हैम्पशायर का सुधार अभियान अपने ही किस्म का एक अनोखा और अद्वितीय श्रेणी का है। न्यू हैम्पशायर में छात्रों के एक गुट, ने सांझे तौर पर एक ग्रुप बनाया है जो "ब्रीद न्यू हैम्पशायर" कहलाता है़. इस ग्रुप ने राज्य सरकार से नाबालिगों को इलेक्ट्रॉनिक सिगरेट की बिक्री पर प्रतिबंध लगाने की अपील की है। जबकि नाबालिगों को इलेक्ट्रॉनिक सिगरेट की बिक्री कानूनी मामला है, कुछ की चिंता यह है कि इलेक्ट्रॉनिक सिगरेट सामान्य सिगरेट धूम्रपान के लिए रास्ता खोल देने का काम करेगी. एक किशोर जो कानूनी पचड़े में पड़ गया है, ने दावा किया कि उसके साथी इलेक्ट्रॉनिक सिगरेट को "एक नया सेल फोन लिये जाने के रूप में देखते हैं। यह अच्छा है। यह इलेक्ट्रॉनिक है।"


title: ई-सिगरेट

text: वाशिंगटन राज्य में, किंग काउंटी बोर्ड के स्वास्थ्य विभाग ने सार्वजनिक स्थानों में इलेक्ट्रॉनिक सिगरेट के धूम्रपान पर प्रतिबंध लगा दिया है और नाबालिगों को बिक्री किए जाने को भी निषिद्ध कर दिया है।


title: ई-सिगरेट

text: इलेक्ट्रानिक सिगरेट एस अ क्विटिंग ऑप्शन ने अध्ययन (सार्वजनिक स्वास्थ्य के बॉस्टन विश्वविद्यालय स्कूल और कैलिफोर्निया के विश्वविद्यालय द्वारा आयोजित) का समर्थन किया।


title: तारत्व

text: अधिक तारत्व होने पर आवृत्ति बढ़ती है और कम तारत्व होने पर घटती है। आवृत्ति बढ़ने पर तारत्व(सुर) तीखा होता जाता है। महिलाओं की आवाज़ तीखी व पतली होती है


राजस्थान राज्य औद्योगिक विकास एवं निवेश निगम (Rajasthan State Industrial Development and Investment Corporation popularly / RIICO) राजस्थान सरकार की प्रमुख एजेंसी है जिसने राजस्थान के औद्योगिक विकास में महत्वपूर्ण भूमिका निभायी है। इसकी स्थापना १९६९ में हुई थी। रीको निवेशकों/उद्यमियों को बड़ी, मंझोली और छोटी परियोजनाओं के लिए अनूठे सेवा पैकेज प्रदान करती है।इसकी स्थापना 1969 में हो चुकी थी, लेकिन नवंबर ,1979 में राजस्थान राज्य खनिज विकास निगम (RSMDC) के अलग से स्थापित होने के बाद RIICO का कार्य औद्योगिक विकास के क्षेत्र तक सीमित कर दिया गया।


title: हाटकेश्वर

text: अति प्राचीन समय की बात है आनर्त प्रदेश अर्थात द्वारका के पास में सर्वरूपेण सम्पन्न वन प्रदेश में ऋषि मुनि अपने गृहस्थ धर्म के साथ अपनी पर्णकुटियां बनाकर रहते थे और नित्य वैदिक धर्म का पालन कर यज्ञयादगिक क्रियाओं, वेदो का अभ्यास वैसे ही वेदोपनषि्द के घोष् द्वारा तथा प्रभु प्रीत्यर्थ अनेक तरह की तपश्चर्या के प्रयोग, अग्निहोत्र अग्निषेम आदि याज्ञकी क्रियाए कर वनवास में योग्य फलाहार कर, अपना समय व्यतीत करते थे। उसी समय की बात है कि सती वियोग से व्यथित कैलाशपति शंकर नग्नावस्था मे घूमते फिरते उसी आनर्त प्रदेश में आ पहुचे।


title: हाटकेश्वर

text: भगवान शंकर की स्वर्ण सद्दश तथा तेजपुंजयुक्त काया को देख ऋषि मुनियों की पत्नियो की बुद्धि कामवि्हल हो गई और सारा काम धंधा भूलकर शंकर को देखने लगी। अपनी पत्नियो की यह स्थिती देख ऋषि मुनि अत्यंत खिन्न हो उठे और क्रोधावश मे सदाशिव शंकर को श्राप दिया कि तुमने हमारे आश्रम को दूषित किया है, इसीलिए यह लिंग पृथ्वी पर शीघ्र ही गिर पडेगा।


title: हाटकेश्वर

text: देखते ही देखते शंकर का लिंग पृथ्वी पर और उसी वक्त लिंग धरातल को फाडकर पाताल मे जा बसा। कैलाशपति सदाशिव शंकर को इससे खेद हुआ और लज्जावश उसी क्षण से गुप्त वास करने लगे।


title: हाटकेश्वर

text: भगवान शंकर को गुप्त वास करने के साथ ही पृथ्वी पर अनेक उपद्रव, उत्पात तथा कष्ठ शूरू हो गये। यह सब देख ऋषि मुनि तथा पृथ्वीवासी भयभीत हो उठे। ऐसा लगने लगा की प्रलय आ गया हो। सभी ऋषि मुनि एवं देवतागण ब्रम्हाजी के पास पहूचे और उनकी स्तुती की, उन्हे प्रसन्न किया और पृथ्वी पर हो रहे उत्पादो का कारण पूछा।


title: हाटकेश्वर

text: ब्रम्हाजी समाधिस्थ हुए एवं उस उत्पाद का कारण जाना और मुनियो से कहा कि यह प्रलय का लक्षण नही है बल्कि ऋषियों के श्राप से सदाशिव शंकर का लिंग गिर पडने से उत्पन्न हुई उनकी अस्थित तथा शोकमग्न दशा के कारण ही यह सब हो रहा है। फिर ब्रम्हाजी ने स्वयं सारे देवताओ मुनियों के साथ श्री विष्णु भगवान की स्तुति की और विष्णु सहित सारे मुनि देवता तथा ब्रम्हा आनर्त प्रदेश में पहूचे। सभी ने सदाशिव शंकर की स्तुति की। वंदना कर उन्हें प्रसन्न करने का उपाय शुरू किया और जब शंकर प्रसन्न हुए तब उन्हें संसार के दुख तथा उत्पादों का स्मरण दिलाया।


title: हाटकेश्वर

text: कैलाशपति सदाशिव शंकर ने कहा सती के वियोग से मुझे अत्यंत क्लेश पहूचा एवं इसी वजह से इस लिंग का स्थान भ्रष्ट करने की मेरी इच्छा हुई थी और मैं दिग्मबर वेश में वन उपवन में फिरता हुआ इस आनर्त प्रदेश पहुंचा तथा यहां मुनियों तथा ऋषियों के श्राप के कारण ही मैने इस लिंग का त्याग किया है।


title: हाटकेश्वर

text: सदाशिव शंकर की यह बात सुनकर ब्राम्हण विष्णु तथा अन्य देवताओ ने उनसे विनय के साथ कहा कि आप सती के लिए शोक न करें हिमालय में मेनका के यहॉ पार्वती का जन्म होगा और वह पार्वती ही आपकी सती है जिसे आप ग्रहण कर प्रसन्न होंगे। इसिलए आप इस लिंग का पूर्ववत धारण कर लें।


title: हाटकेश्वर

text: शंकर ने लिंग धारण करने के पूर्व देवताओं से कहा कि यदि आज से ब्राम्ह्ण लोग विधिपूर्वक लिंग का पूजन करेंगें तभी मैं इसे धारण करूंगा। अत स्वयं ब्राम्हणौ ने कहा हम भी आपके लिंग की पूजा कर सूखी प्रसन्न होंगें। वैसे आपके लिंग की संसार में पूजा होगी और पृथ्वीवासी आपके लिंग की पूजा कर अपना जीवनयापन कर प्रसन्नता को प्राप्त होंगें।


title: हाटकेश्वर

text: तब प्रसन्न होकर शंकर ने पुन लिंग धारण कर लिया और ब्राम्हणौ विष्णु तथा अन्य देवताओ ने हाटक यानी सोने का लिंग बनाकर पाताल में उसी स्थान पर उसकी स्थापाना कर शास्त्र विधि पूर्वक उसकी पूजा अर्चना कर शंकर को प्रसन्न किया तथा पृथ्वी पर श्री महादेवजी की लिंग पूजा का माहात्यम बढ़ाकर वर्तमान संकट का निवारण किया। फिर ब्राम्हणौ विष्णु तथा अन्य देवता अपने अपने लोग में चले गए।


title: हाटकेश्वर

text: तभी से शिवलिंग का माहात्म्य संसार में बढ गया और पृथ्वी का उत्पाद शांत हो गया। जिस लिंग का ब्रम्हाजी ने स्थापना किया यह श्री हाटकेश्वर महादेव के नाम से प्रसिद्ध हुआ और नागरों के कुल देवता माने गए।


title: हाटकेश्वर

text: ...गुजरात के पुरा ग्रंथो में उल्लेख मिलता है कि वडनगर (चमत्कारपूर) की भूमि राजा द्वारा आभार -चिह्न के रूप में नागरो को भेंट किया था। राजा को एक हिरन को मारकर स्वयम व् अपने पुत्रो को खिलने कर्ण गल्य्त्व मुनि द्वारा एक अभिशाप के कारण जो श्वेत कुश्त हो गया राजा ने नागर सभा से करुना की याचना की, कृनाव्र्ट धरी नागर ने rajaके कष्टों का जड़ी बूटियों और प्राकृतिक दवाओं ...के अपने ज्ञान की मदद से इलाज किया गया। राजा चमत्कारपूर (देश जहाँ वडनगर स्थित है) देश नागरो को दान में देना चाह, परन्तु अपनी करुना का मूल्य न लगाने के कर्ण राजा का इनाम स्वीकार नहीं किया ! नागर ब्राह्मण के 72 परिवार उच्च सिद्धांतों, के थे जिन्होंने दान स्वीकार नही किया राजा चमत्कार की रानी से अनुनय के बाद छह परिवारों ने उपहार स्वीकार कर लिया, परन्तु 66 परिवार जिन्होंने रजा का उपहार स्वीकार नहीं किया अपना देश त्याग चले गए और उनके वंशज साठ गाडियों में अपना कुनबा लेकर चले थे इसीसे सठोत्रा गोत्र के कहलाये ! आज भी वे अपने त्याग ओर आदर्शो के कारण श्रद्धेय हैं। !


title: हाटकेश्वर

text: एक अन्य किवदन्...ती जो की नागर समाज के तीर्थ पुरोहितो की पोथी के अनुसार यह है की गुजरात के तत्कालीन नवाब नासिर-उद-दीन (महमूद शाह) ई.स. 1537- 1554 के लगभग धर्म परिवर्तन, मुस्लिम वंश में कन्या देना एवं जागीर और सरकारी कामकाज में गैर मुस्लिमो की बेदखली से क्षुब्ध हो गुजरात छोड़ कर मालवा और राजस्थान की और पलायन किया,


title: हाटकेश्वर

text: कहते हैं यात्रा में एक दिन जिस स्थान से मालवा और राजस्थान के दोराहे पर कन्थाल और कालीसिंध के तट पर जिस बैलगाड़ी मे अपने साथ अपने इष्ट व् कुलदेव भगवान हाटकेश्वर का चलायमान शिवलिंग स्वरूप (जिसे वडनगर के प्राचीन व् स्वयम्भू हाटकेश्वर मंदिर में उत्सव एवं शोभायात्राओ में नगर में निकला जाता था) को रात्रि विश्राम के बाद प्रात: सभी चलने को उद्यत हुए तो जिस बैलगाड़ी मे भगवान हाटकेश्वर मुर्तिस्वरूप विराजमान थे बहुत कोशिश के बाद भी आगे नही चला पाए, प्रभु की इच्छा जान सभी नागर जन वही अपने इष्ट देव की पूजन करने लगे!


title: हाटकेश्वर

text: संयोगवश उसी रात महाराणा उदयसिंग को स्वप्न में भगवान हाटकेश्वर के दर्शन हुए और आज्ञा दी की तुम्हारे राज्य की सीमा पर मेरे प्रिय जन भूखे है जाकर उन ब्रहामणों को अन्न आदि दो, महाराणा ने तुरंत अपने स्थानीय प्रतिनिधि को सूचित किया, जब महाराणा उदयसिंग के प्रतिनिधी ने अपने दूतो को आज्ञा दी ओर उन्होंने नागर जनों को भोजन अन्न व् गाये देना चाहा तो उन सभी ने कहा जब तक हमारे इष्ट देव को स्थापित नही कर देते तब तक अन्न नही लेंगे, जब महाराणा उदयसिंग को पता लगा तो उन्होंने सभी नागर को राजभटट की उपाधी दी!तथा राजपुरोहित को भेज कर सोयत कलां में शिवलिंग स्थापित करवाकर गो, भूमि और भोजन आदि की व्यवस्था की !


title: हाटकेश्वर

text: प्रति वर्ष हाटकेश्वर जयंती पर इसी स्थान पर सभी एकत्र होकर परस्पर मिलेंगे ऐसा विमर्श कर तथा यहाँ मन्दिर स्थान पर एक स्वजन को पूजन में नियुक्त कर, यही से सभी नागर जन अपनी अपनी आजीविका की तलाश में आगे बढ़े,


title: हाटकेश्वर

text: आज उन्ही पुण्य श्लोक पूर्वजो और अपने इष्ट व् कुलदेव भगवान हाटकेश्वर की कृपा से आज हम सब पूर्णत:कुशल मंगल है!


title: निखत ज़रीन

text: निकहत ज़रीन (जन्मः 14 जून 1996), भारतीय महिला मुक्केबाज़ हैं। इन्होंने 2011 के एआईबीए महिला युवा और जूनियर विश्व चैंपियनशिप में भारत के लिए स्वर्ण पदक जीता।


title: निखत ज़रीन

text: हाल ही में बैंकॉक में आयोजित थाइलैंड ओपन इंटरनेशनल बॉक्सिंग टूर्नामेंट (2019) में ज़रीन ने रजत पदक प्राप्त किया। इसके साथ ही इन्होंने असम में आयोजित 16वीं सीनियर महिला राष्ट्रीय मुक्केबाज़ी चैम्पियनशिप 2015 में स्वर्ण पदक जीता।


title: निखत ज़रीन

text: 2020 में तेलंगाना के खेल मंत्री वी श्रीनिवास गौड़ और स्पोर्ट्स अथॉरिटी ऑफ़ तेलंगाना स्टेट (एसटीडी) की ओर से ज़रीन को पुरस्कार के रूप में एक इलेक्ट्रिकल स्कूटी के साथ 10 हज़ार रुपये दिए गए।


title: निखत ज़रीन

text: 14 जून 1996 को तेलंगाना के निज़ामाबाद में मुहम्मद जमील अहमद और परवीन सुल्ताना के घर जन्मीं ज़रीन ने केवल 13 साल की उम्र में ही बॉक्सिंग शुरू कर दी थी।


title: निखत ज़रीन

text: 2015 में जब ज़रीन हैदराबाद के एवी कॉलेज में स्नातक की पढ़ाई कर रही थीं तभी वे जालंधर में आयोजित ऑल इंडिया इंटर-यूनिवर्सिटी बॉक्सिंग चैंपियनशिप में "सर्वश्रेष्ठ मुक्केबाज़" बनीं। ज़रीन अक्सर मुक्केबाज़ मैरी कॉम को अपनी  प्रेरणा बताती है।


title: निखत ज़रीन

text: 2009 में ज़रीन को द्रोणाचार्य पुरस्कार प्राप्त आईवी राव से प्रशिक्षण लेने के लिए उनके मां-बाप ने विशाखापत्तनम स्थित भारतीय खेल प्राधिकरण साई में भर्ती कराया।


title: निखत ज़रीन

text: ज़रीन ने अपना पहला स्वर्ण पदक 2010 में नेशनल सब जूनियर मीट में जीता। उसके बाद तुर्की में 2011 के महिला जूनियर और यूथ वर्ल्ड बॉक्सिंग चैंपियनशिप में उन्हें फ्लाइवेट डिवीज़न में अपना पहला अंतरराष्ट्रीय स्वर्ण पदक मिला। ज़रीन का तुर्की में मुक्केबाज़ उलकू डेमीर से मुक़ाबला था, जिसे उन्होंने 27:19 स्कोर के साथ तीन राउंड के बाद ही जीत लिया।


title: निखत ज़रीन

text: हालाँकि, वह 2013 में बुल्गारिया के महिला जूनियर और युवा विश्व मुक्केबाज़ी चैंपियनशिप में इतिहास को दोहरा नहीं सकीं और रजत पदक ही जीतीं। फिर 2014 में ज़रीन ने 51 किलो वर्ग में रूस की पल्टसेवा एकातेरिना को हराते हुए सर्बिया के नोवी सैड में आयोजित तीसरे नेशन्स कप इंटरनेशनल बॉक्सिंग टूर्नामेंट में स्वर्ण पदक हासिल किया।


title: निखत ज़रीन

text: 2015 में ज़रीन ने असम में 16वीं सीनियर वूमेन नेशनल बॉक्सिंग चैम्पियनशिप में स्वर्ण पदक जीता। इसके कुछ साल बाद बैंकॉक में आयोजित थाइलैंड ओपन इंटरनेशनल बॉक्सिंग टूर्नामेंट 2019 में रजत जीता।


title: निखत ज़रीन

text: 2019 में बुल्गारिया की राजधानी सोफिया में आयोजित स्ट्रैंड्जा मेमोरियल बॉक्सिंग टूर्नामेंट में ज़रीन ने 51 किलोग्राम वर्ग में फिलिपीन की आयरिश मैग्नो को हराकर स्वर्ण पदक अपने नाम किया।  इसी साल जूनियर नैशनल मुक़ाबलों में ज़रीन ने गोल्ड जीता और 'बेस्ट बॉक्सर' भी घोषित की गईं।


title: निखत ज़रीन

text: इसके बाद ज़रीन ने मैरी कॉम के साथ ट्रायल करवाने की माँग यह कहते हुए की कि उन्हें भी ओलंपिक क्वालिफायर में हिस्सा लेने का मौका मिलना चाहिए। उनकी इस माँग पर मुक्केबाज़ी महासंघ ने मैरी कॉम के लिए भी ट्रायल को ज़रूरी बना दिया और निखत और मैरी के बीच ट्रायल करवाया।


title: निखत ज़रीन

text: दोनों के बीच ट्रायल एकतरफा रहा और मैरी ने आसानी से निखत ज़रीन को 9-1 से हराते हुए क्वालीफायर्स में जगह बना ली।


title: निखत ज़रीन

text: वेलस्पन समूह ज़रीन की सहायता कर रहा है और भारतीय खेल प्राधिकरण के टारगेट ओलंपिक पोडियम में भी वो शामिल हैं। उन्हें उनके होम टाउन निज़ामाबाद, तेलंगाना का आधिकारिक ब्रांड एंबेसडर बनाया गया।


title: निखत ज़रीन

text: वर्ल्ड नंबर 1 बनी बॉक्सर निखत जरीन, थाईलैंड की बॉक्सर को 5-0 से हराकर जीता गोल्ड भारतीय मुक्केबाज निखत जरीन बनीं नई विश्व मुक्केबाजी चैंपियन, 52 किग्रा वर्ग में जीता स्वर्ण निकहत जरीन विश्व में विश्व चैंपियन बनने वाली पांचवीं भारतीय महिला हैं. फाइनल में थाईलैंड की मुक्केबाज को 5-0 से हराकर स्वर्ण पदक जीता


title: फ़ैज़ अहमद फ़ैज़

text: फ़ैज़ अह्मद फ़ैज़ (), (१९११ - १९८४) भारतीय उपमहाद्वीप के एक विख्यात पंजाबी शायर थे, जिन्हें अपनी क्रांतिकारी रचनाओं में रसिक भाव (इंक़लाबी और रूमानी) के मेल की वजह से जाना जाता है। सेना, जेल तथा निर्वासन में जीवन व्यतीत करने वाले फ़ैज़ ने कई नज़्में और ग़ज़लें लिखी तथा उर्दू शायरी में आधुनिक प्रगतिवादी (तरक्कीपसंद) दौर की रचनाओं को सबल किया। उन्हें नोबेल पुरस्कार के लिए भी मनोनीत किया गया था। फ़ैज़ पर कई बार कम्यूनिस्ट (साम्यवादी) होने और इस्लाम से इतर रहने के आरोप लगे थे पर उनकी रचनाओं में ग़ैर-इस्लामी रंग नहीं मिलते। जेल के दौरान लिखी गई उनकी कविता 'ज़िन्दान-नामा' को बहुत पसंद किया गया था। उनके द्वारा लिखी गई कुछ पंक्तियाँ अब भारत-पाकिस्तान की आम-भाषा का हिस्सा बन चुकी हैं, जैसे कि 'और भी ग़म हैं ज़माने में मुहब्बत के सिवा'।


title: फ़ैज़ अहमद फ़ैज़

text: उनका जन्म १३ फ़रवरी १९११ को लाहौर के पास सियालकोट शहर, पाकिस्तान (तत्कालीन भारत) में हुआ था। उनके पिता सियालकोट में एक भूमिहीन किसान थे जो अफ़गान राजा के अंग्रेज़ी अनुवादक के तौर पर ११ साल अफ़गानिस्तान में रहे । बाद में लौटकर बैरिस्टर बने और उनका परिवार एक रूढ़िवादी मुस्लिम परिवार था । उनकी आरंभिक शिक्षा उर्दू, अरबी तथा फ़ारसी में हुई जिसमें क़ुरआन को कंठस्थ करना भी शामिल था। उसके बाद उन्होंने स्कॉटिश मिशन स्कूल तथा लाहौर विश्वविद्यालय से पढ़ाई की। उन्होंने अंग्रेजी (१९३३) तथा अरबी (१९३४) में ऍम॰ए॰ किया। अपने कामकाजी जीवन की शुरुआत में वो एमएओ कालेज, अमृतसर में लेक्चरर बने। उसके बाद मार्क्सवादी विचारधाराओं से बहुत प्रभावित हुए (इसी दौरान पिता की मौत हो गई, और वैश्विक आर्थिक मन्दी छा गई जिससे उनपर कर्ज़ बढ़ गया) । "प्रगतिवादी लेखक संघ" से १९३६ में जुड़े और उसके पंजाब शाखा की स्थापना सज्जाद ज़हीर के साथ मिलकर की जो उस समय के मार्क्सवादी नेता थे। १९३८ से १९४६ तक उर्दू साहित्यिक मासिक "अदब-ए-लतीफ़" का संपादन किया।


title: फ़ैज़ अहमद फ़ैज़

text: सन् १९४१ में उन्होंने अपने छंदो का पहला संकलन "नक़्श-ए-फ़रियादी" नाम से प्रकाशित किया। एक अंग्रेज़ समाजवादी महिला एलिस जॉर्ज से शादी की और दिल्ली में आ बसे। ब्रिटिश भारतीय सेना में भर्ती हुए और कर्नल के पद तक पहुँचे। विभाजन के वक़्त पद से इस्तीफ़ा देकर लाहौर वापिस गए। वहाँ जाकर "इमरोज़" और "पाकिस्तान टाइम्स" का संपादन किया। १९४२ से लेकर १९४७ तक वे सेना में थे। लियाकत अली ख़ाँ की सरकार के तख़्तापलट की साजिश रचने के जुर्म में वे १९५१ - १९५५ तक कैद में रहे। इसके बाद १९६२ तक वे लाहोर में पाकिस्तानी कला परिषद् में रहे। १९६३ में उन्होंने योरोप, अल्जीरिया तथा मध्यपूर्व का भ्रमण किया और तत्पश्चात १९६४ में पकिस्तान वापस लौटे। वो १९५८ में स्थापित एशिया-अफ़्रीका लेखक संघ के स्थापक सदस्यों में से एक थे। भारत के साथ १९६५ के पाकिस्तान से युद्ध के समय वे वहाँ के सूचना मंत्रालय में कार्यरत थे।


title: फ़ैज़ अहमद फ़ैज़

text: १९७८ में एशियाई-अफ़्रीकी लेखक संघ के प्रकाशन अध्यक्ष बने और १९८२ तक बेरुत (लेबनॉन) में कार्यरत रहे। १९८२ में वापस लाहौर लौटे और १९८४ में उनका देहांत हुआ। उनका आखिरी संग्रह "ग़ुबार-ए-अय्याम" (दिनों की गर्द) मरणोपरांत प्रकाशित हुई।


title: फ़ैज़ अहमद फ़ैज़

text: फ़ैज़ ने आधुनिक उर्दू शायरी को एक नई ऊँचाई दी। साहिर, क़ैफ़ी, फ़िराक़ आदि उनके समकालीन शायर थे। १९५१ - १९५५ की क़ैद के दौरान लिखी गई उनकी कविताएँ बाद में बहुत लोकप्रिय हुईं और उन्हें "दस्त-ए-सबा (हवा का हाथ)" तथा "ज़िन्दान नामा (कारावास का ब्यौरा)" नाम से प्रकाशित किया गया। इनमें उस वक़्त के शासक के ख़िलाफ़ साहसिक लेकिन प्रेम रस में लिखी गई शायरी को आज भी याद की जाती है -


title: तेजप्रताप सिंह यादव

text: तेज प्रताप सिँह यादव भारतीय राज्य उत्तर प्रदेश के मैनपुरी निर्वाचन क्षेत्र से 2014 के लोकसभा सांसद है। वे समाजवादी पार्टी के राजनेता है।


title: तेजप्रताप सिंह यादव

text: तेज़ प्रताप सिंह का जन्म उत्तर प्रदेश के इटावा जिले के सैफई गाँव में स्व॰ श्री रणवीर सिंह व श्रीमती मृदुला यादव के यहाँ 21 नवंबर 1987 में हुआ। उन्होने नोएडा के दिल्ली पब्लिक स्कूल में प्रारम्भिक पढ़ाई की, एमिटी विश्वविध्यालय, नोएडा से बी॰ कॉम॰ (ऑनर्स) किया। उच्च शिक्षा हेतु वह यूनाइटेड किंगडम गए व लीड्स विश्वविद्यालय से एम॰ एस सी॰ (प्रबंधन) की उपाधि प्रपट की। वह उत्तर प्रदेश के पूर्व मुख्यमंत्री मुलायम सिंह यादव के भ्रातृ पौत्र हैं। उन्होने बिहार के पूर्व मुख्यमंत्री गण लालू प्रसाद यादव व राबड़ी देवी की छोटी पुत्री राजलक्ष्मी के साथ 26 फरवरी 2015 को विवाह किया।


title: स्कंदमाता

text: नवरात्रि का पाँचवाँ दिन स्कंदमाता की उपासना का दिन होता है। मोक्ष के द्वार खोलने वाली माता परम सुखदायी हैं। माँ अपने भक्तों की समस्त इच्छाओं की पूर्ति करती हैं।


title: स्कंदमाता

text: भगवान स्कंद 'कुमार कार्तिकेय' नाम से भी जाने जाते हैं। ये प्रसिद्ध देवासुर संग्राम में देवताओं के सेनापति बने थे। पुराणों में इन्हें कुमार और शक्ति कहकर इनकी महिमा का वर्णन किया गया है। इन्हीं भगवान स्कंद की माता होने के कारण माँ दुर्गाजी के इस स्वरूप को स्कंदमाता के नाम से जाना जाता है।


title: स्कंदमाता

text: स्कंदमाता की चार भुजाएँ हैं। इनके दाहिनी तरफ की नीचे वाली भुजा, जो ऊपर की ओर उठी हुई है, उसमें कमल पुष्प है। बाईं तरफ की ऊपर वाली भुजा में वरमुद्रा में तथा नीचे वाली भुजा जो ऊपर की ओर उठी है उसमें भी कमल पुष्प ली हुई हैं। इनका वर्ण पूर्णतः शुभ्र है। ये कमल के आसन पर विराजमान रहती हैं। इसी कारण इन्हें पद्मासना देवी भी कहा जाता है। इनका वाहन सिंह (शेर) है।


title: स्कंदमाता

text: नवरात्रि-पूजन के पाँचवें दिन का शास्त्रों में पुष्कल महत्व बताया गया है। इस चक्र में अवस्थित मन वाले साधक की समस्त बाह्य क्रियाओं एवं चित्तवृत्तियों का लोप हो जाता है। वह विशुद्ध चैतन्य स्वरूप की ओर अग्रसर हो रहा होता है।


title: स्कंदमाता

text: साधक का मन समस्त लौकिक, सांसारिक, मायिक बंधनों से विमुक्त होकर पद्मासना माँ स्कंदमाता के स्वरूप में पूर्णतः तल्लीन होता है। इस समय साधक को पूर्ण सावधानी के साथ उपासना की ओर अग्रसर होना चाहिए। उसे अपनी समस्त ध्यान-वृत्तियों को एकाग्र रखते हुए साधना के पथ पर आगे बढ़ना चाहिए।


title: स्कंदमाता

text: माँ स्कंदमाता की उपासना से भक्त की समस्त इच्छाएँ पूर्ण हो जाती हैं। इस मृत्युलोक में ही उसे परम शांति और सुख का अनुभव होने लगता है। उसके लिए मोक्ष का द्वार स्वमेव सुलभ हो जाता है। स्कंदमाता की उपासना से बालरूप स्कंद भगवान की उपासना भी स्वमेव हो जाती है। यह विशेषता केवल इन्हीं को प्राप्त है, अतः साधक को स्कंदमाता की उपासना की ओर विशेष ध्यान देना चाहिए।


title: स्कंदमाता

text: सूर्यमंडल की अधिष्ठात्री देवी होने के कारण इनका उपासक अलौकिक तेज एवं कांति से संपन्न हो जाता है। एक अलौकिक प्रभामंडल अदृश्य भाव से सदैव उसके चतुर्दिक् परिव्याप्त रहता है। यह प्रभामंडल प्रतिक्षण उसके योगक्षेम का निर्वहन करता रहता है।


title: स्कंदमाता

text: हमें एकाग्रभाव से मन को पवित्र रखकर माँ की शरण में आने का प्रयत्न करना चाहिए। इस घोर भवसागर के दुःखों से मुक्ति पाकर मोक्ष का मार्ग सुलभ बनाने का इससे उत्तम उपाय दूसरा नहीं है।


title: स्कंदमाता

text: प्रत्येक सर्वसाधारण के लिए आराधना योग्य यह श्लोक सरल और स्पष्ट है। माँ जगदम्बे की भक्ति पाने के लिए इसे कंठस्थ कर नवरात्रि में पाँचवें दिन इसका जाप करना चाहिए।


title: स्कंदमाता

text: अर्थ : हे माँ! सर्वत्र विराजमान और स्कंदमाता के रूप में प्रसिद्ध अम्बे, आपको मेरा बार-बार प्रणाम है। या मैं आपको बारंबार प्रणाम करता हूँ। हे माँ, मुझे सब पापों से मुक्ति प्रदान करें। इस दिन साधक का मन 'विशुद्ध' चक्र में अवस्थित होता है। इनके विग्रह में भगवान स्कंदजी बालरूप में इनकी गोद में बैठे होते हैं।


title: राजनयिक

text: एक राजनयिक, किसी राज्य अथवा संयुक्त राष्ट्र या यूरोपीय संघ जैसे किसी अंतर सरकारी संसथान द्वारा नियुक्त एक व्यक्ति होता है, जिसका काम, एक या एकाधिक राज्यों या अंतर्राष्ट्रीय संगठनों के साथ कूटनीति का संचालन करना होता है।


title: राजनयिक

text: राजनयिकों के मुख्य कार्य: भेजने वाले राज्य के हितों और नागरिकों का प्रतिनिधित्व और संरक्षण करना; रणनीतिक समझौतों की दीक्षा और सुविधा प्रमाणित करना; संधियों और सम्मेलनों; सूचना का प्रचार; व्यापार एवं वाणिज्य; प्रौद्योगिकी; और मैत्रीपूर्ण संबंध बनाये रखना होता है। अंतरराष्ट्रीय ख्याति के अनुभवी राजनयिकों का उपयोग अंतरराष्ट्रीय संगठनों (उदाहरण के लिए, संयुक्त राष्ट्र, दुनिया का सबसे बड़ा राजनयिक मंच) के साथ-साथ बहुराष्ट्रीय कंपनियों के प्रबंधन और बातचीत कौशल में उनके अनुभव के लिए किया जाता है। राजनयिक, विदेशी सेवाओं और दुनिया के विभिन्न देशों के राजनयिक निकाय के सदस्य होते हैं।


title: राजनयिक

text: राजनयिक राज्य के किसी भी विदेशी नीति संस्थान का सबसे पुराना रूप हैं, जो सदियों के विदेश मंत्रियों और मंत्रिस्तरीय कार्यालयों द्वारा पूर्ववर्ती हैं। उनके पास आमतौर पर राजनयिक प्रतिरक्षा होती है, और उनकी आधिकारिक यात्रा में वे आमतौर पर एक राजनयिक पासपोर्ट का उपयोग करते हैं


title: राजनयिक

text: राजनय विश्व के सबसे प्राचीनतम पेशों में से एक है, वर्तमान अंतरराष्ट्रीय विधि का प्रचलन आरंभ होने के बहुत पूर्व से ही रोम, चीन, यूनान और भारत आदि सभ्यताओं में एक राज्य से दूसरे राज्य में दूत भेजने की प्रथा प्रचलित थी। कौटिल्यकृत अर्थशास्त्र और 'नीतिवाक्यामृत' में प्राचीन भारत में प्रचलित दूतव्यवस्था का विवरण मिलता है। इस काल में दूत अधिकांशत: अवसरविशेष पर अथवा कार्यविशेष के लिए ही भेजे जाते थे। यूरोप में रोमन साम्राज्य के पतन के उपरांत छिन्न भिन्न दूतव्यवस्था का पुनरारंभ चौदहवीं शताब्दी में इटली के स्वतंत्र राज्यों एवं पोप द्वारा दूत भेजने से हुआ। स्थायी राजदूत को भेजने की नियमित प्रथा का श्रीगणेश इटली के गणतंत्रों एवं फ्रांस के सम्राट् लुई ग्यारहवें ने किया। सत्रहवीं शताब्दी के पूर्वार्ध तक दूतव्यवस्था यूरोप के अधिकांश देशों में प्रचलित हो गई थी।


title: राजनयिक

text: राजनयिक का काम होता है ऐसी जानकारी एकत्र करना और सूचित करवाना जो निजी देश को प्रभावित कर सकती है, अथवा काम आ सकती हैं, अक्सर वे यह जानकारी अपनी निजी सलाह के साथ भेजते हैं कि गृहदेश की सरकार को कैसे प्रतिक्रिया देनी चाहिए। जब गृहदेश की राजधानी में ऐसे किसी भी सम्बन्ध में यदि कोई नीतिगत प्रतिक्रिया का फैसला किया जाता है, तो राजनयिक इसे लागू करने के लिए प्रमुख जिम्मेदारी लेते हैं। राजनयिकों का काम अपने गृह सरकार के विचारों को उस देश की सर्कार तक प्रभावी रूप से पहुँचाना होता है, जिस देश में उन्हें भेज गया है, तथा प्रभावी रूप से उस देश की सर्कार को काम करने हेतु मनाना होता है जिससे की गृहदेश के हितों की पूर्ति हो सके। इस तरह, राजनयिक एक सतत प्रक्रिया का हिस्सा होते हैं जिसके माध्यम से दो देशो के बीच की विदेश नीति विकसित होती है।


title: राजनयिक

text: सामान्य तौर पर, राजनयिकों के लिए स्वायत्तता से कार्य करना कठिन होता है। सूचना की सुरक्षा के मद्देनज़र राजनयिकों को सुरक्षित संचार प्रणालियों का उपयोग करना पड़ता है, क्योंकि मोबाइल, टेलीफोन, ईमेल, इत्यादि को ट्रैक किया जा सकता है और मिशन की गुप्त जानकारी लीक हो सकती है।


title: राजनयिक

text: सुरक्षित ईमेल ने राजनयिकों और मंत्रालय के बीच संपर्क को बदल दिया है। इससे जानकारी लीक होने की संभावना बहुत कम हो गयी है, और इसकी व्यापक वितरण और अवैयक्तिक शैली के साथ, औपचारिक केबलग्राम की तुलना में अधिक व्यक्तिगत संपर्क सक्षम करता है।


title: बेरियम

text: बेरियम (Barium) कैल्सियम समूह का तत्व है। खनिज बेराइट इसका पहला खनिज था, जिसकी ओर सन् 1602 में बोलोन के एक चर्मकार बी. केसिओरलस का ध्यान गया। उसने देखा कि यह पदार्थ दहनशील पदार्थ के साथ जलने पर स्फुरदीप्त होता है। इसी कारण इसका बोलोनी फॉस्फोरस भी कहा जाता है। सन् 1774 में के.डब्ल्यू शीले ने पाइरोल्यूसाइट खनिज की जाँच करते समय एक नई मृदा मालूम की, जिसे टी.ओ. वर्गमैन (Bergman) ने भारी मृदा (Terra Ponderosa) कहा। सन् 1779 में लूई बर्नार्ड गितों द मोरवां (Louis Bernard Guyton de Morvean) न इसे बेरोट (Barote) नाम दिया, जिस लवाज़िए (Lavoisier) ने बदलकर बेराइटा कर दिया। आज भी इस मृदा के लिए यह नाम प्रचलित है। ग्रीक शब्द बेरस (Barus) से, जिसका अर्थ भारी है, यह बना है। बाद में मालूम हुआ कि यह एक नई धातु का ऑक्साइड है। इसी के नाम पर इस धातु को बेरियम कहा जाने लगा।


title: बेरियम

text: बेरियम धातु प्रकृति में शुद्ध रूप में नहीं मिलती। इसके प्रसिद्ध खनिज कार्बोनेट लवण, अर्थात् विदराइट (witherite) और सल्फेट लवण, अर्थात् बाराइटीज के रूप में मिलते हैं। थोड़ी मात्रा में यह धातु बेराइटो कैल्साइट, बेराइटो सेलिसटाइन और अन्य सिलिकेट लवणों में भी मिलती है। सिलोमेलेन (Psilomelane), अर्थात् बेरियम मैगनेटाइट, भी इसका एक खनिज है। भारत में बराइटीज खनिज बहुत पाया जाता है। मद्रास के अर्नूल और अलवर क्षेत्र इसके लिए प्रसिद्ध है।


title: बेरियम

text: बेरियम का ऑक्सीजन के प्रति इतना आकर्षण है कि शुद्ध धातु को प्राप्त करना बड़ा कठिन हो गया है। सन् 1808 में डेवी ने बेरियम संरस तैयार किया। इस संरस को सुखाकर और फिर इसके पारे का आसवन कर बेरियम धातु तैयार की। इस विधि में दो कठिनाइयाँ आती हैं। एक तो सरंस में पानी पूर्णत: सुखा लेना आवश्यक है, दूसरे ऊँचे ताप पर भी बेरियम से पारा पूर्णत: अलग नहीं होता। सन् 1901 में गुंट्ज (Gunts) ने 1,200 डिग्री सें. पर बेरियम ऑक्साइड का ऐल्यूमिनियम चूर्ण द्वारा अपचयन करके बेरियम प्राप्त किया। इसी ताप पर सी. मैटिग्नॉन (Matignon) ने निर्वात में फेरोसिलिकन (95 प्रतिशत सिलिकन) के साथ अपचयित कर 98.5 प्रतिशत शुद्ध बेरियम का आसवन किया। आज भी ये ही विधियाँ प्रयोग में आती हैं।


title: बेरियम

text: बेरियम सफेद नर्म धातु है। इसका परमाणुभार 137.37, परमाणु क्रमांक 56, घनत्व 3.78, गलनांक 850 डिग्री सें. और क्वथनांक 1,537 डिग्री सें. है। इसकी सयोजकताएँ दो हैं। एक ही श्रेणी के यौगिक बनाता है। पानी में विलेय है और हाइड्रॉक्साइड बनाता है। क्षारों और अम्लो में विलेय है। बेंज़ीन और हाइड्रोकार्बनों में अविलेय है। इसके चूर्ण को हवा में छोड़ दें तो यह जल उठता है। यह सीसे के समान आघातवर्धनीय है। ऐल्कोहॉल के साथ यह बेरियम ऐंथॉक्साइड बनाता है। केल्सियम से इस बात में भिन्न है।


title: बेरियम

text: प्राकृत कार्बोनेट पर नाइट्रिक अम्ल की अभिक्रिया से नाइट्रेट बनता है। नाइट्रेट अधिक ताप पर बेराइटा, अर्थात् बेरियम मॉनोआक्साइड (BaO), में बदल जाता है। इसको हवा में धीरे से गरम करने पर यह बेरियम डाइऑक्साइड में (Ba O2) में बदल जाता है। डाइऑक्साइड को अधिक ताप पर गरम करने से आक्सीजन और बेरियम मोनो-ऑक्साइड मिलता है। इस अभिक्रिया का प्रयोग ऑक्सीजन बनाने की ब्रिन विधि में किया जाता है। इसका एक तीसरा ऑक्साइड बेरियम सबऑक्साइड, (Ba2O), भी मिलता है।


title: बेरियम

text: बेराइटा पानी में विलेय होकर हाइड्रॉक्साइड देता है। इसके विलयन की उपयोगिता अनुमापन में है, क्योंकि यह कार्बन डाइऑक्साइड से सदा मुक्त रहता है। जो कुछ कार्बन डाइऑक्साइड गैस अवशोषित हुई, वह अविलेय बेरियम कार्बोनेट बनकर पृथक् हो जाती है। यह विशेषता अन्य क्षारीय विलयनों, जैसे दाहक सोडा और ऐमोनिया, में नहीं है। इसका उपयोग चीनी को साफ करने के लिए भी होता है।


title: बेरियम

text: किसी भी सल्फेट विलयन में किसी बेरियम लवण का विलयन डालने से बेरियम सल्फेट का सफेद अवक्षेप मिलता है। इसी गुणधर्म के कारण बेरियम के विलेय लवण, विशेष तौर पर बेरियम क्लोराइड, का सलफ्यूरिक अम्ल और सल्फेट लवणों की जाँच के लिए प्रयोग होता है। वर्णक उद्योग में बेरियम सल्फेट का अधिक उपयोग होता है। ब्लांक फिक्से (Blanc Fixe) और लिथोपोन (Lithopone) इसके प्रसिद्ध वर्णक हैं। बेरियम कार्बोनेट और हाइड्रोक्लोरिक अम्ल की अभिक्रिया से बेरियम क्लोराइड बनता है। बेरियम के विलेय लवणों में यह सबसे अधिक प्रसिद्ध है। इसके विलेय लवण विषैले होते हैं।


title: बेरियम

text: सभी बेरियम लवण बुंसन ज्वाला को हरा रंग देते हैं। इसके विलये लवण कैल्सियम सल्फेट के साथ सफेद अवक्षेप देते हैं और पोटैशियम क्रोमेट के विलयन के साथ बेरियम क्रोमेट का पीला अवक्षेप देते हैं।


title: शक्ति संचरण

text: शक्ति (Power) शब्द का प्रयोग मानवनियंत्रित ऊर्जा को जो यांत्रिक कार्य करने के लिए प्राप्य हो, सूचित करने के लिए किया जाता है। शक्ति के मुख्य स्रोत (source) हैं : मनुष्यों एवं जानवरों की पेशीय ऊर्जा (muscular energy), नदी एवं वायु की गतिज ऊर्जा, उच्च सतहों पर स्थित जलाशय की स्थितिज (potential) ऊर्जा, लहरों एवं ज्वारभाटा की ऊर्जा, पृथ्वी एवं सूर्य की ऊष्मा ऊर्जा, ईंधन को जलाने से प्राप्त ऊष्मा ऊर्जा आदि। पालतू जानवरों की शक्ति का उपयोग मानवीय सभ्यता का प्रथम कदम था। बाद में क्रमश: विभिन्न प्रकार की शक्तियों को उपयोग में लाने के लिए प्रयास किए जाते रहे। अभी भी अधिक से अधिक शक्तियों को नियंत्रित करने में वैज्ञानिक व्यस्त हैं एवं प्रयत्न जारी है।


title: शक्ति संचरण

text: ऊपर लिखे गए शक्तिस्रोतों में वायु, लहर, एवं सूर्य द्वारा प्राप्त शक्तियाँ आंतरायिक (intermittent) होती हैं और यही इन सब का सबसे बड़ा अवगुण है, क्योंकि शक्ति की माँग यदि संतत (continuous) हो, तो इस प्रकार की शक्तियों को उपयोग में लाने के लिए इनके संग्रह की व्यवस्था करनी होगी। शक्ति संयंत्र (plant) के आकार एवं कीमत को ध्यान में रखते हुए, बड़े पैमाने (large scale) पर शक्तिजनन की अवस्था में वायु, लहर तथा सूर्य द्वारा प्राप्त शक्ति का उपयोग लाभप्रद नहीं होता है। कुछ स्थानों में बड़े पैमाने पर शक्तिजनन के लिए ज्वारभाटा की शक्ति का उपयोग किया जा सकता है, किंतु इस प्रकार के संयंत्र के निर्माण में व्यय अत्यधिक होता है।


title: शक्ति संचरण

text: वैज्ञानिकों द्वारा "शक्ति" शब्द का प्रयोग ऊर्जासंचरण की दर के लिए किया जाता है। सामान्य व्यवहार में शक्ति की ईकाई वाट होती है।


title: शक्ति संचरण

text: ऊर्जा के प्राकृतिक स्रोतों को उपयोग में लाने के लिए अधिष्ठापन (installation) द्वारा संबंधित उपकरण तीन वर्गों में विभाजित किए जा सकते हैं :


title: शक्ति संचरण

text: प्राय: मूल चालक उन स्थानों में, जहाँ ऊर्जा के प्राकृतिक स्रोत प्रचुर मात्रा में प्राप्य हों, स्थापित किया जाता है, जैसे जलप्रपात के निकट या कोयले की खानों के क्षेत्र में। जलप्रपात या प्राकृतिक जल के स्रोत, जैसे नदी, झील आदि के निकट द्रवचालित (hydraulic) शक्ति संयंत्र की, जिसें जल की ऊर्जा जल टरबाइन द्वारा यांत्रिक ऊर्जा में परिवर्तित की जाती है, स्थापना की जाती है। दामोदर घाटी योजना के अंतर्गत इस प्रकार के संयंत्र की स्थापना, बिहार राज्य के धनवाद जिले में माइथान एवं पंचेत और हजारीबाग जिला में तिलैया नामक स्थानों पर की गई है। इस प्रकार के संयंत्र भारत में विभिन्न स्थानों पर स्थापित किए गए हैं, जैसे भाखरा नंगल, हीराकुंड, तुंगभद्रा, रिहंद आदि। कोयले की खानवाले क्षेत्रों में कोयले द्वारा प्राप्त ऊष्मा ऊर्जा को, ऊष्मीय शक्तिसंयंत्र में भाप टरबाइन, या भाप इंजन द्वारा यांत्रिक ऊर्जा में परिवर्तित किया जाता है। इसके लिए कोयले को जलाकर वाष्पित्र (boiler) में भाप तैयार की जाती है और इस भाप का उपयोग मूल चालक, जैसे भाप टरबाइन या भाप इंजन को चलाने के लिए किया जाता है। इस तरह के ऊष्मीय शक्तिसंयंत्र बोकारो (बिहार राज्य) एवं दुर्गापुर (पश्चिम बंगाल) में हैं। उपर्युक्त प्रकार के द्रवचालित एवं ऊष्मीय शक्तिसंयंत्र द्वारा प्राप्त ऊर्जा विपुल परिमाण में बहुत दूरी पर स्थित कल कारखानों आदि में संचारित की जाती है। इस तरह के शक्तिसंचरण की अवस्था में शक्तिवितरण के तरीके एवं उपकरण अधिक महत्वपूर्ण हैं, क्योंकि मूल चालक से उन स्थानों की दूरी, जहाँ यंत्रों द्वारा ऊर्जा का उपयोग होता है, वितरण की दक्षता पर निर्भर करती है।


title: शक्ति संचरण

text: कुछ कारखानों में मूल चालक द्वारा प्राप्त ऊर्जा निकटवर्ती यंत्रों में ही संचारित की जाती है। इस अवस्था में तेल द्वारा चालित मूल चालक, जैसे तेल इंजन, का प्रयोग अधिक होता है। इसमें संचरणयंत्र का अधिक महत्व रहता है, क्योंकि संचरण की दक्षता पूरे संयंत्र की दक्षता को प्रभावित करती है। कभी-कभी मूल चालक को यंत्र से इस तरह जोड़ दिया जाता है कि संचरण उपकरण सुगमतापूर्वक मूल चालक, या यंत्र से अलग नहीं किया जा सकता। इस वर्ग में रेल इंजन आदि आते हैं।


title: शक्ति संचरण

text: शक्तिप्रेषण की वैद्युत युक्ति पर निरंतर अनुसंधान हो रहे हैं। सतत परिवर्ती वैद्युत दंति का आविष्कार बहुत पहले हो चुका है। अवरोध को अंतरास्थापित करके बल के ह्रास की प्राप्ति की युक्तियाँ वस्तुत: परिवर्ती प्रेषण नहीं कही जा सकती हैं। शक्तिप्रेषण की वैद्युत युक्तियों का उपयोग वैद्युत रेलगाड़ियों में अधिक होता है। अंतर्दहन इंजन के डायनेमो (dynamo) के लिए मूलचालक के रूप में व्यवहृत कर विद्युत उत्पन्न की जाती है और चक्रों को घुमाने के लिए खास डिजाइन किए हुए दंति को वैद्युत मोटर की सहायता से चलाया जाता है।


title: शक्ति संचरण

text: शक्ति का यांत्रिक संचरण पट्टे (belt) या रज्जु (rope) की सहायता से शैफ्ट (shaft) द्वारा, अथवा यंत्रिचक्र (wheel gearing) और जंजीर (chain) की सहायता से होता है। परिस्थिति के अनुसार शक्ति को संचारित करने के लिए ये तरीके अलग अलग, या एक दूसरे के साथ, व्यवहृत किए जाते हैं। मूल चालक के अनुसार शक्तिसंचरण के यांत्रिक उपकरणों का अभिकल्प एवं निर्माण किया जाता है।


title: शक्ति संचरण

text: मूल चालक के गतिपालक चक्र (flywheel) पर लगे हुए पट्टे द्वारा, शक्ति को रेखा शैफ्ट (line shaft) में संचारित किया जाता है। रेखा शैफ्ट पर अभिकल्प के अनुसार घिरनियाँ (pulleys) लगी रहती हैं। उन घिरनियों पर लगे हुए पट्टे द्वारा शक्ति को रेखाशैफ्ट से विभिन्न यंत्रों में संचारित किया जाता है। इस प्रकार की प्रणाली में सबसे बड़ा अवगुण यह है कि किसी भी कारणवश रेखाशैफ्ट का चलना बंद होते ही सभी यंत्र, जिन्हें रेखाशैफ्ट से शक्ति संचरित की जाती है, बेकार हो जाते हैं।


title: शक्ति संचरण

text: इस प्रकार के शक्तिसंचरण का मात्रात्मक विश्लेषण करने के लिए इंजन के क्रैंक शेफ्ट को संचरण का आरंभ बिंदु एवं यंत्र के प्रथम गतिमान शैफ्ट को संचरण का अंतिम बिंदु मान लिया जाता है। यह अनुमान विशिष्ट यत्र के लिए उपयुक्त है। मान लिया कि इंजन की गति N परिक्रमण (revolutions) प्रति मिनट है। इस गति पर चलते हुए इंजन क्रैंकशैफ्ट पर लगातार बल आधूर्ण (torque) डालता रहता है। मान लिया कि बल आधूर्ण की मात्रा T किलोग्राम प्रति मीटर है। इस अवस्था में इंजन की कोणीय (angular) गति w, का मूल्य होगा 2 x पाई x N / 60। यहाँ w की ईकाई रेडियन प्रति सेकंड है। अत: इंजन क्रैंक शैफ्ट द्वारा किए गए कार्य की दर wT किलोग्राम प्रति मीटर प्रति सेकंड है। सुविधा के लिए मान लिया, क्रैंक शैफ्ट से प्राप्त संपूर्ण शक्ति एक ही यंत्र को संचरित होती है। मान लिया, उस यंत्र पर डाला जानेवाला बल आघूर्ण T1 किलोग्राम प्रति मीटर है और w1 रेडियन प्रति सेकंड यंत्र की कोणीय गति है, तब उस यंत्र द्वारा प्राप्त ऊर्जा की दर होगी w1T1 किलोग्राम मीटर प्रति सेकंड। घर्षण एवं अन्य अवरोधों को अभिभूत (overcome) करने के लिए ऊर्जा का कुछ अंश संचरणयंत्र द्वारा अवशोषित (absorbed) होता है। यदि ऐसा नहीं हो, तो यंत्र द्वारा ऊर्जा अवशोषण की दर मूल चालक द्वारा उत्पन्न ऊर्जा की दर के समतुल्य होगी। किंतु व्यवहार में ऐसा नहीं होता है।


title: इस्लामोफ़ोबिया

text: इस्लामोफ़ोबिया ये एक विचार है जो आज बहुत प्रचलन में है। लोगों के दिलों में इस्लाम या इस्लाम को मानने वाले हर मुसलमान के लिए एक हिंसा, भय, घृणा और भेदभाव को ही इस्लामोफोबिया कहते हैंआई


title: इस्लामोफ़ोबिया

text: इस्लामो फोबिया हम नही कह सकते की ये है । बल्कि इन बातों को कहने से पहले हमे कई बार सोचना पड़ेगा की आखिर इसके पीछे कोन है। अगर ये बोला जाए की मुस्लिम धर्म में बहुत सारे फिरके है । तो ये भी साफ है की। सारे धर्मो में बहुत सारे फिर के है। बो लोग भी आपस में एक दूसरे की जान के दुश्मन है । उनके गॉड अलग है ।लेकिन हम जब मुस्लिम धर्म के सारे फिर के लोगो को देखते है । तो पता चलता है। की उनका एक ही विश्वास है ।की अल्लाह एक है । बही हमारा रब।है ये विश्वास मुस्लिम लोगो को मजबूत बनाता है। हम ये नही कह सकते की शिया सुन्नी बहाबी ये दुश्मन है ।जबकि हम कई बार कई मौके पर देखते है की। अगर कोई बिबाद हुआ ।तो सारे लोग साथ थे ।एक दूसरे के ।


title: इस्लामोफ़ोबिया

text: 1997 में, ब्रितानी रुन्नीमेडे ट्रस्ट ने इस्लामोफ़ोबिया के बारे में बताते हुए कहा कि यह अवधारणा मुसलमानों को देश के आर्थिक, सामाजिक और सार्वजनिक जीवन से बाहर करके मुसलमानों के ख़िलाफ़ भेदभाव के व्यवहार को दर्शाती है। यह अवधारणा यह भी मानती है कि इस्लाम अन्य संस्कृतियों के साथ कोई भी मूल्य साझा नहीं करता हैं, यह पश्चिम की संकृति से निम्न कोटि का है और एक धर्म के बजाय हिंसक राजनीतिक विचारधारा है।


title: दृष्टि पटल

text: कशेरुकी जीवों में दृष्टिपटल, आंख के अंदर एक प्रकाश-संवेदी ऊतक पर्त को कहते हैं। आंख की प्रणाली एक लेंस की सहायता से इस पटल पर सामने का दृष्य प्रकाश रूप में उतारती है और ये पटल लगभग एक फिल्म कैमरा की भांति उसे रासायनिक एवं विद्युत अभिक्रियाओं की एक श्रेणी के द्वारा तंत्रिकाओं को भेज देता है। ये मस्तिष्क के दृष्टि केन्द्रों को दृष्टि तंत्रिकाओं द्वाआ भेज दिये जाते हैं।


title: अवधी साहित्य

text: भारत के अवध क्षेत्र की भाषा अवधी कहलाती है, जो राष्ट्रभाषा हिन्दी की एक उपभाषा है। अवधी का प्राचीन साहित्य बड़ा संपन्न है। इसमें भक्ति काव्य और प्रेमाख्यान काव्य दोनों का विकास हुआ।


title: अवधी साहित्य

text: भक्तिकाव्य का शिरोमणि ग्रंथ गोस्वामी तुलसीदास कृत ‘रामचरितमानस’ है। भक्तिकाव्य में गोस्वामी तुलसीदास का रामचरितमानस (संवत 1631) अवधी साहित्य की प्रमुख कृति है। इसकी भाषा संस्कृत शब्दावली से भरी है। रामचरितमानस के अतिरिक्त तुलसीदास ने अन्य कई ग्रंथ अवधी में लिखे हैं। इसी भक्ति साहित्य के अंतर्गत लालदास का "अवधबिलास" आता है। इसकी रचना संवत् 1700 में हुई। इनके अतिरिक्त कई और भक्त कवियों ने रामभक्ति विषयक ग्रंथ लिखे।


title: अवधी साहित्य

text: संत कवियों में बाबा मलूकदास भी अवधी क्षेत्र के थे। इनकी बानी का अधिकांश अवधी में है। इनके शिष्य बाबा मथुरादास की बानी भी अधिकतर अवधी में है। बाबा धरनीदास यद्यपि छपरा जिले के थे तथापि उनकी बानी अवधी में प्रकाशित हुई। कई अन्य संत कवियों ने भी अपने उपदेश के लिए अवधी को अपनाया है।


title: अवधी साहित्य

text: यहां पर यह ध्यान देने योग्य है कि सूरजदास की ‘रामजन्म’ (गोस्वामी तुलसीदास के पूर्व हुए थे सूरजदास), ईश्वरदास की सत्यवती, कुतुबत का मिरगावत, लालचदास का हरिचरित, संवत 1558 में पुरुषोत्तम दास रचित जैमिनी पुराण, मंझन की मधुमालती, अमीर खुसरो व अब्दुलरहीम खानखाना की रचनाओं से अवधी को पूर्व में जो प्रतिष्ठा प्राप्त हुई थी, उसे आज रचनाशीलता के जरिए संरक्षित करने की जरूरत है।


title: अवधी साहित्य

text: प्रेमाख्यान काव्य में सर्वप्रसिद्ध ग्रंथ मलिक मुहम्मद जायसी रचित "पद्मावत" है, जिसकी रचना "रामचरितमानस" से 34 वर्ष पूर्व हुई। दोहे चौपाई का जो क्रम "पद्मावत" में है प्राय: वही "मानस" में मिलता है। प्रेमाख्यान काव्य में मुसलमान लेखकों ने सूफी मत का रहस्य प्रकट किया है। इस काव्य की परंपरा कई सौ वर्षों तक चलती रही। मंझन की "मधुमालती", उसमान की "चित्रावली", आलम की "माधवानल कामकंदला", नूरमुहम्मद की "इंद्रावती" और शेख निःसार की "यूसुफ जुलेखा" इसी परंपरा की रचनाएँ हैं। शब्दावली की दृष्टि से ये रचनाएँ हिंदू कवियों के ग्रंथों से इस बात में भिन्न हैं कि इसमें संस्कृत के तत्सम शब्दों की उतनी प्रचुरता नहीं है। प्रेमाख्यान का प्रतिनिधि ग्रंथ मलिक मुहम्मद जायसी रचित ‘पद्मावत’ है, जिसकी रचना ‘रामचरितमानस’ से चौंतीस वर्ष पहले हुई। अवधी की यह संपन्न परंपरा आज भी चली आ रही है।


title: अवधी साहित्य

text: प्राचीन अवधी साहित्य में अधिकतर रचनाएँ देशप्रेम, समाजसुधार आदि विषयों पर और मुख्य रूप से व्यंग्यात्मक हैं। कवियों में प्रतापनारायण मिश्र, बलभद्र दीक्षित "पढ़ीस", वंशीधर शुक्ल, मृगेश, रमई काका और शारदाप्रसाद "भुशुंडि" विशेष उल्लेखनीय हैं।


title: अवधी साहित्य

text: प्रबंध की परंपरा में "रामचरितमानस" के ढंग का एक महत्वपूर्ण आधुनिक ग्रंथ द्वारिकाप्रसाद मिश्र का "कृष्णायन" है। इसकी भाषा और शैली "मानस" के ही समान है और ग्रंथकार ने कृष्णचरित प्राय: उसी तन्मयता और विस्तार से लिखा है जिस तन्मयता और विस्तार से तुलसीदास ने रामचरित अंकित किया है। द्वारिकाप्रसाद मिश्र ने इस ग्रंथ की रचना द्वारा यह सिद्ध कर दिया है कि प्रबंध के लिए अवधी की प्रकृति आज भी वैसी ही उपादेय है जैसी तुलसीदास के समय में थी।


title: अवधी साहित्य

text: पढ़ीस, मृगेश, वंशीधर शुक्ल, रमई काका, पं.द्वारिका प्रसाद मिश्र, विश्वनाथ पाठक, त्रिलोचन शास्त्री, डॉ॰ श्यामसुंदर मधुप, बेकल उत्साही, पारस भ्रमर, विकल गोंडवी, जुमई खां आजाद, आद्या प्रसाद उन्मत, निर्झर प्रतापगढ़ी, असविंद द्विवेदी, जगदीश पीयूष, विक्रम मणि त्रिपाठी डॉ॰ विद्या विंदु सिंह, डॉ. शिवम तिवारी जैसे कई अनेक रचनाकार है, जिनका अवधी साहित्य में अमूल्य योगदान रहा हैं।


title: शृंगेरी

text: शृंगेरी (कन्नड : ಶೃಂಗೇರಿ), कर्नाटक के चिकमंगलूर जिला का एक तालुक है। आदि शंकराचार्य ने यहाँ कुछ दिन वास किया था और शृंगेरी तथा शारदा मठों की स्थापना की थी। शृंगेरी मठ प्रथम मठ है। यह आदि वेदान्त से संबंधित है। यह शहर तुंग नदी के तट पर स्थित है, व आठवीं शताब्दी में बसाया गया था।


title: शृंगेरी

text: शृंगेरी विरूर स्टेशन से ९० किमी दूर तुंगभद्रा नदी के वामतट पर छोटा-सा ग्राम है। शृंगेरी का नाम यहाँ से १२ किमी दूर स्थित शृंगगिरि पर्वत के नाम पर ही पड़ा, जिसका अपभ्रंश 'शृंगेरी' है। यह शृंगी ऋषि का जन्मस्थल माना जाता है। शृंगेरी में एक छोटी पहाड़ी पर शृंगी ऋषि के पिता विभांडक का आश्रम भी बताया जाता है।


title: माला सिन्हा

text: माला सिन्हा (जन्म: 11 नवंबर 1936) हिन्दी फ़िल्मों की एक अभिनेत्री हैं। वे नेपाली-भारतीय हैं तथा उन्होने हिन्दी के अलावा बंगला और नेपाली फिल्मों में भी काम किया है। वे अपनी प्रतिभा और सुन्दरता दोनों के लिये जानी जाती हैं। वे 1950 के दशक से आरम्भ करके 1970 के दशक तक हिन्दी फिल्मों की प्रमुख अभिनेत्री थीं। उन्होंने सौ से अधिक फिल्मों में कार्य किया है जिनमें से प्रमुख हैं- "प्यासा" (1957), "धूल का फूल" (1959), "अनपढ़", "दिल तेरा दीवाना" (दोनों 1962 में), "गुमराह", "बहुरानी", "गहरा दाग़" (तीनों 1963 में), "हिमालय की गोद में " (1965), आदि। उन्हें लगातार धर्मेन्द्र, राज कुमार, राजेन्द्र कुमार, बिस्वजीत, किशोर कुमार, मनोज कुमार और राजेश खन्ना के साथ फिल्मों में लिया गया।


title: माला सिन्हा

text: माला सिन्हा का जन्म नेपाली मूल के परिवार में हुआ था। उनके पिता का नाम अल्बर्ट सिन्हा था और वह नेपाली ईसाई थे। बाद में, वयस्क अभिनेता के रूप में, उन्होंने अपना नाम बदल कर माला सिन्हा रख लिया। माला सिन्हा ने 1966 में नेपाली अभिनेता चिदंबर प्रसाद लोहानी से शादी की। लोहानी का व्यवसाय था। अपनी शादी के बाद, वह फिल्मों के फिल्मांकन के लिए मुम्बई आती रहती थीं और उनके पति नेपाल में रहकर अपना व्यवसाय चलाते थे। शादी से उनकी एक बेटी है: प्रतिभा सिन्हा, जो बॉलीवुड की पूर्व अभिनेत्री हैं।


title: माला सिन्हा

text: 1957 में, बॉलीवुड अभिनेता और निर्देशक गुरु दत्त ने अपनी फिल्म "प्यासा" (1957) में माला सिन्हा को लिया। इसके लिये पहले वह मधुबाला को लेना चाहते थे। "प्यासा" के बाद, उनकी प्रमुख सफलताओं में "फिर सुबह होगी" (1958) और यश चोपड़ा के निर्देशन में बनी पहली फ़िल्म "धूल का फूल", (1959) थी जिसने उन्हें एक लोकप्रिय सितारे में बदल दिया। वह 1958 से शुरुआती 60 के दशक में "परवरिश" (1958), "उजाला", "मैं नशे में हूँ", "दुनिया ना माने", "लव मैरिज" (1959), "बेवक़ूफ़" (1960), "माया" (1961), "हरियाली और रास्ता", "दिल तेरा दीवाना" (1962), "अनपढ़" और "बम्बई का चोर" (1962) और जैसी कई सफल फिल्मों का हिस्सा रहीं।


title: माला सिन्हा

text: अपनी सफल 1960 और 1970 के दशक की भूमिकाओं में, उन्हें राज कपूर, देव आनंद, किशोर कुमार और प्रदीप कुमार जैसे बड़ी उम्र के कलाकार और 1950 के दशक के उत्तरार्ध से उभरते हुए सितारे जैसे शम्मी कपूर, राजेन्द्र कुमार और राज कुमार के साथ लिया गया। उन्होंने अपने दौर के कई नए कलाकारों के साथ काम किया जिनमें मनोज कुमार, धर्मेन्द्र, राजेश खन्ना, सुनील दत्त, संजय ख़ान, जीतेन्द्र और अमिताभ बच्चन शामिल हैं।


title: राहुकाल

text: राहुकाल जिसे राहुकालम भी कहा जाता है दिन में एक मुहूर्त (२४ मिनट) की अवधि होती है जो अशुभ मानी जाती है। यह स्थान और तिथि के साथ अलग अलग होता है, अर्थात अलग अलग स्थान के लिए राहुकाल बदलता रहता है। यह अंतर समयक्षेत्र में अंतर के कारण होता है। मान्यता अनुसार किसी भी पवित्र, शुभ या अच्छे कार्य को इस समय आरंभ नहीं करना चाहिए। राहुकाल प्रायः प्रारंभ होने से दो घंटे तक रहता है। पौराणिक कथाओं और वैदिक शास्त्रों के अनुसार इस समय अवधि में शुभ कार्य आरंभ करने से बचना चाहिए।


title: राहुकाल

text: राहुकाल सप्ताह के सातों दिन में निश्चित समय पर लगभग ९० मिनट तक रहता है। इसे अशुभ समय के रूप मे देखा जाता है और इसी कारण राहु काल की अवधि में शुभ कर्मो को यथा संभव टालने की सलाह दी जाती है। राहु काल अलग-अलग स्थानों के लिये अलग-अलग होता है। इसका कारण यह है की सूर्य के उदय होने का समय विभिन्न स्थानों के अनुसार अलग होता है। इस सूर्य के उदय के समय व अस्त के समय के काल को निश्चित आठ भागों में बांटने से ज्ञात किया जाता है। सप्ताह के प्रथम दिवस अर्थात सोमवार के प्रथम भाग में कोई राहु काल नहीं होता है। यह सोमवार को दूसरे भाग में, शनिवार को तीसरे भाग, शुक्रवार को चौथे भाग, बुधवार को पांचवे भाग, गुरुवार को छठे भाग, मंगलवार को सातवे तथा रविवार को आठवे भाग में होता है। यह प्रत्येक सप्ताह के लिये निश्चित रहता है।


title: राहुकाल

text: इस गणना में सूर्योदय के समय को प्रात: ०६:०० (भा.स्टै.टा) बजे का मानकर एवं अस्त का समय भी सांयकाल ०६:०० बजे का माना जाता है। इस प्रकार मिले १२ घंटों को बराबर आठ भागों में बांटा जाता है। इन बारह भागों में प्रत्येक भाग डेढ घण्टे का होता है। यहां इस बात का ध्यान रखा जाता है कि वास्तव में सूर्य के उदय के समय में प्रतिदिन कुछ परिवर्तन होता रहता है और इसी कारण से ये समय कुछ खिसक भी सकता है। अतः इस बारे में एकदम सही गणना करने हेतु सूर्योदय व अस्त के समय को पंचांग से देख आठ भागों में बांट कर समय निकाल लेते हैं जिससे समय निर्धारण में ग़लती होने की संभावना भी नहीं रहती है।


title: गणितीय सर्वसमिका

text: सर्वसमिका ऐसी समता (equality) को कहते हैं जो उसमें निहित (आये हुए) सभी चरों के सभी मानों के लिये सत्य हो। (जबकि, किसी समीकरण के दोनो पक्षों का मान चर राशि के केवल कुछ विशेष मानों के लिये ही समान होता है।)


title: गणितीय सर्वसमिका

text: formula_2 के कुछ ही मानों के लिये सत्य है। यह समीकरण formula_5 के लिये तो सत्य है किन्तु formula_6 के लिये असत्य।


title: विन्सेंट वैन गो

text: विन्सण्ट विलम वान गॉग़ (, ३० मार्च १८५३ – २९ जुलाई १८९०) एक डच प्रभाववादी चित्रकार थे जो मरणोपरान्त पश्चिमी कला इतिहास में सबसे प्रसिद्ध और प्रभावशाली व्यक्तित्वों में से एक बन गए। एक दशक में, उन्होंने लगभग 860 तैल चित्रों सहित लगभग 2,100 कलाकृतियाँ बनाईं, जिनमें से अधिकांश उनके जीवन के अंतिम दो वर्षों की हैं। इनमें भूदृश्य, स्थिर वस्तु चित्र, प्रतिमाएँ और आत्म-प्रतिमाएँ शामिल हैं, और बोल्ड रंगों और नाटकीय, आवेगी और अभिव्यंजक रंजन की विशेषता है जो आधुनिक कला की नींव में योगदान करते हैं। व्यावसायिक रूप से असफल, वह एकध्रुवीय अवसाद और दारिद्र्य से संघर्ष करते रहे, अंततः सैंतीस वर्ष की आयु में उसने आत्महत्या कर ली।


title: विन्सेंट वैन गो

text: एक उच्च-मध्यम वर्गीय परिवार में जन्मे, वान गॉग़ अपने बाल्यकाल से ही गंभीर, शांत और विचारशील थे। एक युवा व्यक्ति के रूप में, उन्होंने एक कला व्यवसायिक के रूप में काम किया, जो प्रायः यात्रा करते थे, लेकिन लंदन स्थानांतरित होने के बाद वे उदास हो गए। उन्होंने धर्म की ओर रुख किया और दक्षिणी बेल्जियम में एक प्रोटेस्टेंट मिशनरी के रूप में समय बिताया। अपने माता-पिता के साथ घर वापस आने के बाद, 1881 में चित्रकारी करने से पहले वह रुग्ण स्वास्थ्य और एकांत में थे। उनके छोटे भाई थेयो ने उन्हें आर्थिक रूप से समर्थन दिया; दोनों ने पत्र द्वारा एक लम्बा पत्राचार किया। उनके प्रारम्भिक कार्य, अधिकतर अभी भी जीवन और कृषक श्रमिकों के चित्रण में चमकीले रंग के कुछ संकेत हैं जो उनके बाद के कार्य को अलग करते हैं।1886 में, वह पैरिस चले गए, जहाँ उन्होंने एमिल बर्नार्ड और पॉल गौगैं सहित आवाँ गार्द के सदस्यों से मुलाकात की, जो प्रभाववादी संवेदनशीलता के खिलाफ प्रतिक्रिया कर रहे थे। जैसे-जैसे उनका कार्य विकसित हुआ, उन्होंने स्थिर जीवन और स्थानीय परिदृश्यों के लिए एक नया दृष्टिकोण बनाया। 1888 में फ्रांस के दक्षिण में आर्ल में अपने प्रवास के दौरान पूरी तरह से अनुभव होने वाली शैली विकसित होने के साथ ही उनकी चित्रकारी द्रुत हो गईं। इस अवधि के दौरान उन्होंने जैतून के वृक्ष, गेहूँ के खेतों और सूर्यमुखी की शृंखला को शामिल करने के लिए अपने विषय को विस्तृत किया।


title: विन्सेंट वैन गो

text: वान गॉग़ मनस्ताप और भ्रमासक्ति से पीड़ित थे और यद्यपि वे अपनी मानसिक स्थिरता के बारे में चिन्तित थे, उन्होंने प्रायः अपने शारीरिक स्वास्थ्य की उपेक्षा की, ठीक से नहीं खाया और भारी मात्रा में पिया। गौगैं के साथ उनकी मैत्री उस्तरा के साथ टकराव के बाद समाप्त हो गई, जब क्रोध में, उन्होंने अपने ही बाएं कान का भाग काट दिया। उन्होंने मनोरोग हस्पतालों में समय बिताया, जिसमें सैं-रेमी की अवधि भी शामिल थी। जब उन्होंने स्वयं को छुट्टी दे दी और पेरिस के पास ओवेर-सुर-वाज़ में ओबैर्ज रावू में चले गए, तो वे होम्योपैथिक डॉक्टर पॉल गाशे की देखरेख में आए। उनका अवसाद बना रहा, और माना जाता है कि 27 जुलाई 1890 को, वान गॉग़ ने दो दिन बाद अपनी चोटों से मरते हुए, एक रिवॉल्वर से अपने छाती में गोली मार ली थी।


title: विन्सेंट वैन गो

text: वान गॉग़ अपने जीवनकाल में व्यावसायिक रूप से असफल रहे, और उन्हें उन्माद माना गया। चूंकि वह अपनी आत्महत्या के बाद ही प्रसिद्ध हो गए, उन्हें सार्वजनिक कल्पना में एक गलत समझा जाने वाला प्रतिभा के रूप में देखा जाने लगा। 20 वीं शताब्दी की शुरुआत में उनकी प्रतिष्ठा बढ़ी क्योंकि उनकी शैली के तत्वों को फाउव्स और जर्मन अभिव्यक्तिवादियों द्वारा शामिल किया गया था। उन्होंने आगामी दशकों में व्यापक आलोचनात्मक और व्यावसायिक सफलता प्राप्त की, और उन्हें एक महत्वपूर्ण लेकिन दुखद चित्रकार के रूप में याद किया जाता है, जिसका परेशान व्यक्तित्व प्रताड़ित कलाकार के रोमांटिक आदर्श को दर्शाता है। आज, वान गॉग़ की कृतियाँ विश्व की अब तक की सर्वाधिक मूल्यवान चित्रकार्यों में से एक हैं, और उनकी विरासत को उनके नाम पर एक संग्रहालय, आम्स्टर्डाम में वान गॉग़ संग्रहालय द्वारा सम्मानित किया जाता है, जिसमें उनके चित्रों का विश्व का सबसे बड़ा संग्रह है।


title: शांतिनाथ

text: शांतिनाथ जैन घर्म में माने गए २४ तीर्थकरों में से अवसर्पिणी काल के सोलहवे तीर्थंकर थे। माना जाता हैं कि शांतिनाथ के संग ९०० साधू मोक्ष गए थे।


title: शांतिनाथ

text: शांतिनाथ का जन्म ज्येष्ठ कृष्ण चतुर्दशी के दिन हुआ था। तब भरणी नक्षत्र था। उनके पिता का नाम विश्वसेन था, जो हस्तिनापुर के राजा थे और माता का नाम महारानी ऐरा था।


title: शांतिनाथ

text: जैन ग्रंथो में शांतिनाथ को कामदेव जैसा स्वरुपवान बताया गया है। पिता के बाद शांतिनाथ हस्तिनापुर के राजा बने। जैन ग्रन्थो के अनुसार उनकी ९६ हजार रानियां थीं। उनके पास ८४ लाख हाथी, ३६० रसोइए, ८४ करोड़ सैनिक, २८ हजार वन, १८ हजार मंडलिक राज्य, ३६० राजवैद्य, ३२ हजार अंगरक्षक देव, ३२ चमर ढोलने वाले, ३२ हजार मुकुटबंध राजा, ३२ हजार सेवक देव, १६ हजार खेत, ५६ हजार अंतर्दीप, ४ हजार मठ, ३२ हजार देश, ९६ करोड़ ग्राम, १ करोड़ हंडे, ३ करोड़ गायें, ३ करोड़ ५० लाख बंधु-बांधव, १० प्रकार के दिव्य भोग, ९ निधियां और २४ रत्न, ३ करोड़ थालियां आदि संपदा थीं एसा माना जाता है।


title: शांतिनाथ

text: वैराग्य आने पर इन्होने ज्येष्ठ कृष्ण चतुर्दशी को दीक्षा प्राप्त की। बारह माह की छ्दमस्थ अवस्था की साधना से शांतिनाथ ने पौष शुक्ल नवमी को ‘कैवल्य’ प्राप्त किया। ज्येष्ठ कृष्ण चतुर्दशी के दिन सम्मेद शिखर पर भगवान शान्तिनाथ ने पार्थिव शरीर का त्याग किया था।


title: शांतिनाथ

text: हरिण शान्तिनाथ भगवान का चिन्ह है। जैनधर्म की मान्यता अनुसार हरिण की यह शिक्षा है कि 'तुम भी संसार में संगीत के समान प्रिय लगने वाले चापलूसों / चमचों की दिल -लुभाने वाली बातों में न फ़ंसना, अन्यथा बाद में पछताना पडेगा। यदि तनाव -मुक्ति चाहते हो तो मेरे समान सरल -सीधा तथा पापों से बचों, चौकन्ना रहो।'


title: शांतिनाथ

text: राजस्थान के पाली जिले के नाडोल गांव में स्थित है अति प्राचीन मंदिर जहा उन्होंने लघु शांति पुस्तक की रचना की थी


title: गाडगिल योजना

text: गाडगिल योजना का नाम समाज विज्ञानी धनन्जय रामचन्द्र गाडगिल के नाम पर पड़ा। इसका गठन १९६९ में भारत के राज्यों की योजना के लिये केन्द्रीय सहायता को निर्धारित करने के लिये किया गया था। गाडगिल योजना को चौथी पंचवर्षीय योजना में लाया गया, इस कारण इस पंचवर्षीय योजना को गाडगिल योजना नाम से भी जानते हैं।


title: गाडगिल योजना

text: इस योजना को चौथी पंचवर्षीय योजना में केन्द्र सरकार द्वारा राज्यों को अनुदान देने का निर्धारण करने हेतु लाया गया था। धनन्जय रामचन्द्र गाडगिल उस समय भारत के योजना आयोग के उपाध्यक्ष थे। पहली तीन पंचवर्षीय योजनाओं तथा १९६६-६९ के वार्षिक योजना में केन्द्र द्वारा राज्यों को दिये जाने वाले अनुदान के नियमन में वस्तुनिष्ठता की कमी थी तथा यह राज्यों के सामान और संतुलित वृद्धि का संचालन करने में असमर्थ थे। इस हेतु से राष्ट्रीय विकास परिषद ने निम्न सूत्र का अनुमोदन किया:


title: गाडगिल योजना

text: १. असम, जम्मू और कश्मीर तथा नागालैंड जैसे विशेष दर्जा प्राप्त राज्यों को अनुदान में वरीयता दी जायेगी।


title: गाडगिल योजना

text: २. शेष केन्द्रीय अनुदान की राशि को निम्नलिखित मापदण्डों के आधार पर अन्य राज्यों को वितरित किया जायेगा:


title: गाडगिल योजना

text: २०१५ में नीति आयोग के गठन व योजना आयोग को भंग किये जाने के पश्चात गाडगिल योजना के आधार पर मिलने वाले अनुदान बंद हो गये।


title: गोपाल इटालिया

text: गोपाल इटालिया (जन्म 21 जुलाई 1989) एक भारतीय राजनीतिज्ञ और सामाजिक कार्यकर्ता हैं। दिसंबर 2020 से, वह गुजरात में आम आदमी पार्टी के राज्य अध्यक्ष हैं।


title: गोपाल इटालिया

text: गोपाल का जन्म 21 जुलाई 1989 को बोटाद में हुआ था। उन्होंने अपनी प्राथमिक पढ़ाई भावनगर जिले के उमराला तालुका के टींबी गांव में और धोला गाँव में अपनी माध्यमिक पढ़ाई की। उन्होंने राजनीति विज्ञान में डिग्री के साथ गुजरात विश्वविद्यालय, अहमदाबाद से स्नातक किया।


title: गोपाल इटालिया

text: जनवरी 2013 से, गोपाल इटालिया ने अहमदाबाद पुलिस में मधुपुरा पुलिस स्टेशन में एक कांस्टेबल के रूप में काम किया , फिर 2014 में अहमदाबाद कलक्ट्रेट में राजस्व क्लर्क के रूप में काम किया। सरकारी नौकरियों से निकाले जाने के बाद, इटालिया ने बेरोजगार युवाओं के अधिकारों के साथ-साथ नागरिकों के अधिकारों के लिए भी अभियान चलाया।


title: गोपाल इटालिया

text: उन्होंने नागरिकों की कानूनी समस्याओं को हल करने के लिए कई गांवों का दौरा किया और उन्हें भारतीय संविधान और कानून से अवगत कराया।


title: गोपाल इटालिया

text: उन्होंने शराब पर सख्त प्रतिबंध को लेकर उपमुख्यमंत्री नितिन पटेल को फोन किया, जिसकी एक ऑडियो क्लिप सोशल मीडिया पर वायरल हुई। एक मिनट लंबी क्लिप ने राज्य सरकार में भारी शर्मिंदगी पैदा कर दी, क्योंकि उन्होंने एक कांस्टेबल होने का दावा किया और आरोप लगाया कि वरिष्ठ अधिकारी निचले कैडर के अधिकारियों को निषेध कानूनों को लागू करने से रोक रहे हैं। बाद में उन पर भारतीय दंड संहिता की धारा 120 के तहत आरोप लगाए गए।


title: गोपाल इटालिया

text: 2017 में, उन्होंने गृह मंत्री प्रदीपसिंह जडेजा पर सरकारी ड्यूटी में मुश्किल समय और सरकारी नीतियों के खिलाफ एक आक्रोश के बीच जूता फेंका।


title: गोपाल इटालिया

text: जून 2020 में, गोपाल ने अपने राजनीतिक जीवन की शुरुआत आम आदमी पार्टी, गुजरात के प्रदेश उपाध्यक्ष के रूप में की। उन्हें 12 दिसंबर 2020 को पार्टी का प्रदेश अध्यक्ष नियुक्त किया गया।


title: एहोल अभिलेख

text: एहोल के एक जैन मंदिर की दीवारों में वातापी के चालुक्य शासकों का प्रारंभिक इतिहास एवं इस वंश के महान शासक पुलकेशिन द्वितीय (610-643 ई.) की विभिन्न विजयों की सूची उत्कीर्ण की गई है। यह एक प्रशस्ति रूप है, जिसे ‘एहोल प्रशस्ति‘ या ‘एहोल अभिलेख‘ कहा जाता है। यह अभिलेख संस्कृत भाषा मे ७वी सदी मे रवि कीर्ति ने लिखा। इसमें पुल्केशन द्वितिया वा हर्ष वर्धन के मध्य हुए युद्ध का वर्णन मिलता है। जिसमे हर्ष पराजय हुआ। इसी अभिलेख मे संस्कृत के महान कवि कालिदास का उल्लेख मिलता है।


title: गंधर्वराज पुष्पदंत

text: पुष्पदंत देवराज इंद्र के दरबार के महत्वपूर्ण गायक थे, उनके गीत पूरे स्वर्ग में प्रचलित थी, भूलोक भी अछूता न था। जिस प्रकार राजा इंद्र के दिन अप्सराओं के बिना नहीं कटती उसी प्रकार उन्हें पुष्पदंत के शिवमय गीत परमानंद प्रदान करते थे।


title: गंधर्वराज पुष्पदंत

text: इन्होंने ही प्रभासक्षेत्र में पुष्पदंतेश्वर महादेव की स्थापना की थी। तथा शिवमहिम्न स्तोत्र की रचना की थी। इन्होंने जो साहित्यदान किया इसी कारण इनका नाम सनातन धर्म के इतिहास में अमिट तथा श्वर्णिम अक्षरों में लिखा गया।


title: गंधर्वराज पुष्पदंत

text: भगवान शिव के परम भक्त पुष्पदंत प्रतिदिन विधिपूर्वक शिव पूजा करते थे अत: उन्हें नानाप्रकार के पुष्प तथा बिल्वपत्र की आवश्यकता होती थी।


title: गंधर्वराज पुष्पदंत

text: उस समय चित्ररथ नामक प्रतापी राजा हुए यह भी भगवान शिव के भक्त थे, पूजन में इन्हें भी पुष्प तथा अन्य वस्तुओं की प्रतिदिन आवश्यकता होती थी। सुविधानुसार इन्होंने अपने राज्य में एक उद्यान का निर्माण कराया। वहाँ मोंगरा, सेवंतिका, कमल, कृष्णकमल, गैंदा, चम्पा, चमेली इत्यादि कई प्रकार के पुष्प थे जिन्हें देश विदेश से लाया गया था, कई हजार बिल्व के वृक्ष थे राजा प्रतिदिन यहाँ से पुष्प लेजाकर शिवपूजन करते थे।


title: गंधर्वराज पुष्पदंत

text: एक दिन श्री पुष्पदंत प्रभु के लिये पुष्प लेकर जा रहे थे तभी उनके नेत्र इस सुन्दर उद्यान के पुष्पों पर पड़े उन्होंने सोचा कि इतने सुंदर पुष्प व्यर्थ ही देखने के लिये रखे गए हैं, इनका उपयोग तो शिवपूजन में होना चाहिये। दूसरे दिन पुर्वान्ह में वे इसी उद्यान में आए और पुष्प तोड़ने लगे, सारे माली शयन कर रहे थे अत: किसी ने पुष्पदंत को नही देखा, उन्होंने शिव पूजा की।


title: गंधर्वराज पुष्पदंत

text: रात्रि में राजा नें उद्यान के मुख्य द्वार पर शिव निर्माल्य रखवा दिया तथा ऊपर से कपड़ा डाल दिया, प्रात: जब पुष्पदंत उद्यान में प्रवेश कर रहा था तब उनके पैर शिवनिर्माल्य वस्तुओं पर पड़ी जिससे पुष्पदंत की सभी दैवीय शक्तियाँ नष्ट हो गईं। पुष्पदंत अत्यंत दुखी हुए तथा उन्होने वहीं एक शिवलिंग का निर्माण किया और विधिपूर्वक पूजा की तथा शिव को प्रसन्न करने हेतु उन्होनें एक स्तोत्र का पाठ किया। शिवशंकर के पास सबके लिये दया है, दया का भंडार है तभी उनका भोले भंडारी भी नाम है। प्रभु ने पुष्पदंत को क्षमादान दिया। भगवान बोले कि "तुमने जिस श्लोकसंग्रह से मेरी प्रार्थना की मुझे सर्वदा प्रिय रहेगा तथा आगे जाकर श्री शिवमहिम्न स्तोत्र के नाम से प्रचलित होगा। तुम्हारे द्वारा निर्मित यह शिवलिंग पुष्पदंतेश्वर शिवलिंग के नाम से जाना जाएगा, जो भी इसका दर्शनमात्र करेगा उसके सारे दुख दूर होंगे तथा स्तोत्रपाठ से वह पुण्य का भागी होगा।"


title: गंधर्वराज पुष्पदंत

text: अर्थात्, श्री पुष्पदंत के कमल के समान मुख से निकला यह स्तोत्र सारे दुखों को दूर करने वाला है तथा शिव का प्रिय है। जो भी जन इसे सुनेंगे, पढ़ेंगे और धारण करेंगे, भगवान शिव उन्हें जन्म जन्मांतर के पापों से मुक्त कर देंगे।


title: गंधर्वराज पुष्पदंत

text: प्रभासक्षेत्र के पुष्पदंतेश्वर के दर्शन से सारे कष्ट जाते हैं तथा शिवमहिम्नस्तोत्र केवल एक स्थान पर नहीं अपितु पूरे भारतवर्ष में प्रचलित है।


title: गोवा के राज्यपालों की सूची

text: गोवा के राज्यपाल गोवा राज्य में भारत के राष्ट्रपति के प्रतिनिधि और नाममात्र प्रमुख हैं। राज्यपाल को राष्ट्रपति द्वारा 5 वर्षों की अवधि के लिए नियुक्त किया जाता है। वर्तमान में पी एस श्रीधरन पिल्लई राज्यपाल है।


title: गोवा के राज्यपालों की सूची

text: पहला पुर्तगाली गवर्नर जनरल फ्रांसिस्को 1505 में था और 1961 में अंतिम मैनुअल एंटोनियो वासले ई सिल्वा ने कार्यालय छोड़ दिया था। कुल मिलाकर 163 राज्यपाल जनरल रहे हैं।


title: गोवा के राज्यपालों की सूची

text: गोवा, दमन और दीव के साथ 30 मई 1987 तक भारतीय संघ में एक केंद्रीय क्षेत्र था। इस कारण उस समय तक लेफ्टिनेंट गवर्नर हुआ करते थे।


title: पुराजीवी महाकल्प

text: पुराजीवी महाकल्प या पेलियोज़ोइक महाकल्प (Paleozoic Era) पृथ्वी के भूवैज्ञानिक इतिहास में एक महाकल्प था, जो आज से 54.1 करोड़ वर्ष पहले आरम्भ हुआ और 25.217 करोड़ वर्ष पहले अंत हुआ। इस के बाद पहले मध्यजीवी महाकल्प (मीसोज़ोइक, Mesozoic) आया और फिर नूतनजीवी महाकल्प (सीनोज़ोइक, Cenozoic) आया जो आज तक चल रहा है। नूतनजीवी, मध्यजीवी और पुराजीवी महाकल्प तीनो मिलाकर दृश्यजीवी इओन (फ़ैनेरोज़ोइक, Phanerozoic) के तीन भाग हैं। पुराजीवी महाकल्प पृथ्वी के इतिहास में जीवों के सब से बड़े विस्तार का समय था, और इस घटना को कैम्ब्रियाई विस्तार (Cambrian explosion) के नाम से जाना जाता है।


title: इंदौर जंक्शन बीजी रेलवे स्टेशन

text: इंदौर जंक्शन बीजी रेलवे स्टेशन भारतीय रेल का एक रेलवे स्टेशन है। यह इंदौर शहर में स्थित है। इसकी ऊंचाई 552 मी. है।


title: इंदौर जंक्शन बीजी रेलवे स्टेशन

text: इंदौर के महाराजा सवाई श्री तुकोजीराव होलकर द्वितीय, 1870 में, 10 लाख £ स्टर्लिंग का ऋण एक रेल लाइन के निर्माण के लिए के बारे में उनकी राजधानी को देने की पेशकश इंदौर , ग्रेट इंडियन पेनिनसुला (जीआईपी) रेलवे से दूर ले जा रही है। मुख्य लाइन एक त्वरित सर्वेक्षण कराया गया था और खंडवा (जीआईपी) . पर लाइन जंक्शन बिंदु के रूप में चुना गया था। संरेखण सनावद, के माध्यम से नर्मदा खीरी घाट और फिर इंदौर के लिए भजन घाटी की विंध्य ढलानों के माध्यम से पारित करने के लिए किया गया था। महाराजा होल्कर का योगदान मालवा क्षेत्र में रेल लाइनों के निर्माण के त्वरित।


title: इंदौर जंक्शन बीजी रेलवे स्टेशन

text: 1870 के दशक के दौरान, एक मीटर गेज लाइन के होलकर राज्य रेलवे]] महू घाट खंडवा और इंदौर गुजर बीच मंजूर किया गया। होलकर रेलवे की आवश्यकता बहुत भारी काम करता है के कारण बहुत ही खड़ी ढ़ाल (40 में 1 करने के लिए) पर विंध्य घाट। यह भी लंबाई, गहरी कलमों और भारी बनाए रखने की दीवारों में 510 गज की दूरी पर कुल 4 सुरंगों की खुदाई शामिल किया गया। नदी नर्मदा 14 फैला, 197 फुट प्रत्येक और कम पानी के स्तर से ऊपर 80 फीट खम्भों के एक पुल से पार कर गया था। वहाँ 14 उच्च खम्भों के साथ अन्य बड़े पुलों, उच्चतम घाट खड्ड के नीचे से ऊपर 152 फुट किया जा रहा हैं।


title: इंदौर जंक्शन बीजी रेलवे स्टेशन

text: प्रथम खंड खंडवा-सनावद 1874/12/01 पर यातायात के लिए खोला गया था। नर्मदा ब्रिज महामहिम होलकर के महाराजा है जो इसे 'होलकर-नर्मदा ब्रिज' नाम से 1876/10/05 पर यातायात के लिए खोला गया था


title: इंदौर जंक्शन बीजी रेलवे स्टेशन

text: 1871-72 के बीच सर्वेक्षण इंदौर और नीमच में लंबे समय तक वापस शुरू कर दिया जब योजना और पूरी परियोजना के लिए अनुमान को प्रस्तुत की गई। 1872-73 में भारत सरकार। महाराजा जयाजीराव सिंधिया के ग्वालियर रुपये का ऋण देने के लिए सहमत हो गए। परियोजना के लिए सालाना ब्याज दर 4 फीसदी और रेलवे में 75 लाख रूप में सिंधिया-नीमच रेलवे' नाम दिया गया था। यह भी उज्जैन से इंदौर के लिए एक शाखा लाइन भी शामिल है। इंदौर - उज्जैन शाखा लाइन अगस्त 1876 में खोला गया था और रेखा 1879-80 में पूरा किया गया।


title: इंदौर जंक्शन बीजी रेलवे स्टेशन

text: होलकर रेलवे और सिंधिया नीमच रेलवे साल 1881-82 में एक भी प्रबंधन के तहत विलय और राजपूताना मालवा रेलवे के रूप में नामित किया गया। 1882 में, खंडवा - इंदौर लाइन के लिए अजमेर बढ़ाया। राजपूताना मालवा रेलवे की पहचान एक बहुत ही कम समय के लिए बने रहे और उसके प्रबंधन जनवरी 1885 मुम्बई, वडोदरा एवं मध्यभारत रेलवे कंपनी द्वारा लिया गया था 1 पर आजादी तक की रेल


title: इंदौर जंक्शन बीजी रेलवे स्टेशन

text: इंदौर रेलवे स्टेशन को बॉम्बे, बरोडा एण्ड सेंट्रल इंडिया रेलवे द्वारा वर्ष 1921 में सुधारा गया था। 1951 नवंबर में 5, पश्चिम रेलवे मुंबई में अपने मुख्यालय के साथ अस्तित्व में बॉम्बे, बरोडा एण्ड सेंट्रल इंडिया रेलवे अन्य राज्य रेलवे के साथ और इंदौर जंक्शन के प्रशासन को पीछे छोड़ दिया। मक्सी - इंदौर 1964-66 और इंदौर के दोहरीकरण में - भोपाल वर्गों में 1993 -2001 के दौरान पूरा कर लिया गया ब्रॉड गेज हिस्से से उज्जैन बढ़ा दिया गया था।


title: प्रशांत महासागर में द्वीपों की सूची

text: प्रशांतीय द्वीप प्रशांत महासागर के द्वीप हैं। प्रशांत महासागर में द्वीपों के तीन प्रमुख समूह हैं: मेलानेशिया, माइक्रोनेशिया और पोलिनेशिया। संदर्भ के आधार पर, प्रशांत द्वीप समूह सामान्य ऑस्ट्रोनेशियन मूल वाले देशों और द्वीपों को, कभी या वर्तमान में उपनिवेश को, या ओशिनिया को संदर्भित कर सकते हैं। प्रशांत द्वीप समूह के मूल निवासियों को प्रशांत द्वीपीय कहा जाता है। यह द्वीपसमूह या राजनीतिक इकाई के आधार पर कई प्रमुख प्रशांत द्वीपों की एक सूची है। इस सूची को मध्यम आकार का रखने के लिए, छोटे या निर्जन द्वीपों वाले देशों के अधिक लम्बी सूचियों के लिंक दिए गए हैं।


title: इंपीरियल बैंक ऑफ़ इंडिया

text: इम्पीरियल बैंक ऑफ इंडिया (IBI) भारतीय उपमहाद्वीप का सबसे बडा़ और सबसे पुराना वाणिज्यिक बैंक था, जिसे १९५५ में बदलकर भारतीय स्टेट बैंक बना दिया गया था।


title: इंपीरियल बैंक ऑफ़ इंडिया

text: यह बैंक 1921 में भारत आया इसे प्रेसीडेंसी बैंक के नाम से जानते हैं जिसमें बैंक ऑफ हिंदुस्तान बैंक ऑफ बंगाल बैंक ऑफ मुंबई बैंक ऑफ मद्रास शामिल था


title: इंपीरियल बैंक ऑफ़ इंडिया

text: गोरेवाला समिति की सिफारिश पर 1 जुलाई 1955 को इंपीरियल बैंक का राष्ट्रीयकरण कर 'स्टेट बैंक आॅफ इंडिया'की स्थापना की गई।


title: नारद पुराण

text: नारद पुराण या 'नारदीय पुराण' अट्ठारह महापुराणों में से एक पुराण है। यह स्वयं महर्षि नारद के मुख से कहा गया एक वैष्णव पुराण है। महर्षि व्यास द्वारा लिपिबद्ध किए गए में से एक है। नारदपुराण में शिक्षा, कल्प, व्याकरण, ज्योतिष (तथा गणित), और छन्द-शास्त्रों का विशद वर्णन तथा भगवान की उपासना का विस्तृत वर्णन है। यह पुराण इस दृष्टि से काफी महत्त्वपूर्ण है कि इसमें अठारह पुराणों की अनुक्रमणिका दी गई है। इस पुराण के विषय में कहा जाता है कि इसका श्रवण करने से पापी व्यक्ति भी पापमुक्त हो जाते हैं। पापियों का उल्लेख करते हुए कहा गया है कि जो व्यक्ति ब्रह्महत्या का दोषी है, मदिरापान करता है, मांस भक्षण करता है, वेश्यागमन करता हे, तामसिक भोजन खाता है तथा चोरी करता है; वह पापी है। इस पुराण का प्रतिपाद्य विषय विष्णुभक्ति है।


title: नारद पुराण

text: प्रारंभ में यह २५,००० श्लोकों का संग्रह था लेकिन वर्तमान में उपलब्ध संस्करण में केवल २२,००० श्लोक ही उपलब्ध है। नारद पुराण दो भागों में विभक्त है- पूर्व भाग और उत्तर भाग। पहले भाग में चार अध्याय हैं जिसमें सुत और शौनक का संवाद है, ब्रह्मांड की उत्पत्ति, विलय, शुकदेव का जन्म, मंत्रोच्चार की शिक्षा, पूजा के कर्मकांड, विभिन्न मासों में पड़ने वाले विभिन्न व्रतों के अनुष्ठानों की विधि और फल दिए गए हैं। दूसरे भाग में भगवान विष्णु के अनेक अवतारों की कथाएँ हैं।


title: नारद पुराण

text: पूर्व भाग में १२५ अध्याय हैं। इस भाग में ज्ञान के विविध सोपानों का सांगोपांग वर्णन प्राप्त होता है। ऐतिहासिक गाथाएं, गोपनीय धार्मिक अनुष्ठान, धर्म का स्वरूप, भक्ति का महत्त्व दर्शाने वाली विचित्र और विलक्षण कथाएं, व्याकरण, निरूक्त, ज्योतिष, मन्त्र विज्ञान, बारह महीनों की व्रत-तिथियों के साथ जुड़ी कथाएं, एकादशी व्रत माहात्म्य, गंगा माहात्म्य तथा ब्रह्मा के मानस पुत्रों-सनक, सनन्दन, सनातन, सनत्कुमार आदि का नारद से संवाद का विस्तृत, अलौकिक और महत्त्वपूर्ण आख्यान इसमें प्राप्त होता है। अठारह पुराणों की सूची और उनके मन्त्रों की संख्या का उल्लेख भी इस भाग में संकलित है।


title: नारद पुराण

text: उत्तर भाग में बयासी अध्याय सम्मिलित हैं। इस भाग में महर्षि वसिष्ठ और ऋषि मान्धाता की व्याख्या प्राप्त होती है। यहां वेदों के छह अंगों का विश्लेषण है। ये अंग हैं- शिक्षा, कल्प, व्याकरण, निरूक्त, छंद और ज्योतिष।


title: नारद पुराण

text: अतिथि को देवता के समान माना गया है। अतिथि का स्वागत देवार्चन समझकर ही करना चाहिए। वर्णों और आश्रमों का महत्त्व प्रतिपादित करते हुए यह पुराण ब्राह्मण को चारों वर्णों में सर्वश्रेष्ठ मानता है। उनसे भेंट होने पर सदैव उनका नमन करना चाहिए। क्षत्रिय का कार्य ब्राह्मणों की रक्षा करना है तथा वैश्य का कार्य ब्राह्मणों का भरण-पोषण और उनकी इच्छाओं की पूर्ति करना है। दण्ड-विधान, विवाह तथा अन्य सभी कर्मकाण्डों में ब्राह्मणों को छूट और शूद्रों को कठोर दण्ड देने की बात कही गई है। आश्रम व्यवस्था के अंतर्गत ब्रह्मचर्य का कठोरता से पालन करने तथा गृहस्थाश्रम में प्रवेश करने वालों को अन्य तीनों आश्रमों (ब्रह्मचर्य, वानप्रस्थ और सन्यास) में विचरण करने वालों का ध्यान रखने की बात कही गई है।


title: नारद पुराण

text: इस पुराण में गंगावतरण का प्रसंग और गंगा के किनारे स्थित तीर्थों का महत्त्व विस्तार से वर्णित किया गया है। सूर्यवंशी राजा बाहु का पुत्र सगर था। विमाता द्वारा विष दिए जाने पर ही उसका नाम 'सगर' पड़ा था। सगर द्वारा शक और यवन जातियों से युद्ध का वर्णन भी इस पुराण में मिलता है। सगर वंश में ही भगीरथ हुए थे। उनके प्रयास से गंगा स्वर्ग से पृथ्वी पर आई थीं। इसीलिए गंगा को 'भागीरथी' भी कहते हैं। पुराण में विष्णु की पूजा के साथ-साथ राम की पूजा का भी विधान प्राप्त होता है। हनुमान और कृष्णोपासना की विधियां भी बताई गई हैं। काली और शिव की पूजा के मन्त्र भी दिए गए हैं। किन्तु प्रमुख रूप से यह वैष्णव पुराण ही है। इस पुराण के अन्त में गोहत्या और देव निन्दा को जघन्य पाप मानते हुए कहा गया है कि 'नारद पुराण' का पाठ ऐसे लोगों के सम्मुख कदापि नहीं करना चाहिए।


title: नारद पुराण

text: दो समान अंकों के गुणनफल को वर्ग कहा गया है, विद्वान् पुरुष उसी को कृति कहते हैं। वर्गमूल जानने के लिये दाहिने अंक से लेकर बायें अंक तक अर्थात् आदि से अन्त तक विषम और सम का चिह्न कर देना चाहिये। खड़ी रेखा को विषम का चिह्न और पड़ी रेखा को सम का चिह्न माना गया है। अन्तिम विषम में जितने वर्ग घट सकें उतने घटा देना चाहिये। उस वर्ग का मूल लेना और उसे पृथक् रख देना चाहिये ॥१६॥ फिर द्विगुणित मूल सम अंक में भाग दें और जो लब्धि आवे उसका वर्ग विषम में घटा दें, फिर उसे दूना करके पंक्ति में रख दें। मुनीश्वर! इस प्रकार बार-बार करने से पंक्ति का आधा वर्गमूल होता है ॥१७ . १ / २॥


title: निरपेक्ष मान

text: गणित में किसी वास्तविक संख्या का निरपेक्ष मान या 'निरपेक्ष मूल्य' (absolute value) या 'मापांक' (modulus) |a| उस संख्या के चिह्न के बिना उसके आंकिक मान के बराबर होता है। उदाहरण के लिये 3 का निरपेक्ष मान 3 है, तथा -3 का भी निरपेक्ष मान भी 3 ही है। किसी संख्या के निरपेक्ष मान को उस संख्या की शून्य से दूरी के बराबर समझा जा सकता है।


title: निरपेक्ष मान

text: वास्तविक संख्याओं के लिये निरपेक्ष मान की उपर दी गयी परिभाषा को कई अन्य गणितीय क्षेत्रों में सामान्यीकरण (Generalization) किया गया है। उदाहरण के लिये समिश्र संख्याओं के लिये भी निरपेक्ष मान परिभाषित किया जाता है। इसके अलावा quaternions, ordered rings, fields और सदिश अवकाश (vector spaces) के लिये भी निरपेक्ष मान परिभाषित किया जाता है।


title: निरपेक्ष मान

text: वास्तविक संख्या "a" का निरपेक्ष मान | "a" | (राशि के दोनो ओर उर्ध्व रेखा द्वारा) निरूपित किया जाता है। तथा इसकी परिभाषा निम्नलिखित प्रकार से की जाती है-


title: निरपेक्ष मान

text: इस परिभाषा से स्पष्ट है कि किसी भी राशि का निरपेक्ष मान या तो धनात्मक होगा या शून्य होगा ; यह ऋणात्मक कभी भी नहीं हो सकता।


title: निरपेक्ष मान

text: उपरोक्य सम्बन्धों का प्रयोग उन असमताओं का हल निकालने के लिये किया जा सकता है जिनमें निरपेक्ष मान का प्रयोग हुआ हो। उदाहरण के लिये,


title: निरपेक्ष मान

text: जहाँ "x" और "y" वास्तविक संख्याएँ हैं, "z" का मापांक |"z"| द्वारा प्रदर्शित किया जाता है। इसको निम्नलिखित प्रकार से पारिभाषित करते हैं-


title: इरावती नदी

text: इरावती या इरावदी बर्मा की एक प्रमुख नदी है। यह नदी बर्मा के उत्तर से दक्षिण की दिशा मे बहते हुए बर्मा को दो भाग मे विभाजित करती है। इस नदी की लंबाई २१७० किलोमीटर है और यह बर्मा मे बहने वाली सबसे लंबी नदी है। इरावती नदी एक प्रमुख व्यापारिक नौका मार्ग भी है।


title: इरावती नदी

text: इरावती नदी नदी का नाम संस्कृत शब्द इरावती या ऐरावत से आया है। हिन्दू पौराणिक कथाओं के अनुसार इरावती एक पवित्र नदी एवम एक देवी का नाम है और एरावत उनके पुत्र का नाम था जो कि देवराज इन्द्र के वाहन थे।


title: इरावती नदी

text: उत्तरी बर्मा मे स्थित एनमाइ एवम माली नदी का संगम इरावती नदी का उद्गम स्थान है। अंडमान सागर से २९० किलोमीटर पुर्व यह नदी एक विशाल डेल्टा का निर्माण करती है। इस डेल्टा के पश्चिमी एवम पूर्वी सीमा क्रमशः पाथेन(बासेन) एवम यांगोन नदी बनाती है।


title: मीनाक्षी

text: मीनाक्षी एक हिन्दू देवी का नाम है, जो भगवान शिव की पत्नी पार्वती स्वयंम् हैं। वे भगवान विष्णु की बहन भी हैं। इनकी पूजा मुख्यतः दक्षिण भारत में अधिक होती है। इनके लिये भारत के तमिल नाडु प्रदेश के मदुरई नगर में मीनाक्षी सुन्दरेश्वरर मन्दिर समर्पित है। दांए दिखाई गई चित्र इनकी वहां स्थित मूर्ति है।


title: चित्रा नक्षत्र

text: आकाशीय मंडल में चौदहवाँ नक्षत्र है। चित्रा नक्षत्र के देवता त्वष्टा हैं जो एक आदित्य हैं। इस नक्षत्र के प्रथम दो चरण कन्या राशि में आते हैं। पे पो नाम से इस नक्षत्र की पहचान होती है। नक्षत्र स्वामी मंगल राशि स्वामी बुध इन दो ग्रहों का जातक पर विशेष प्रभाव पड़ता है। इसके बाद लग्नानुसार उसका भी फल मिलता है।


title: चित्रा नक्षत्र

text: मंगल साहस, ऊर्जा, महत्वाकांक्षा, उग्र स्वभाव का प्रतीक है। इसके साथ अन्य ग्रहों की युति दृष्टि भी अपना अपना प्रभाव दिखाती है। कभी-कभी मंगल की अशुभ स्थिति या शनि से दृष्टि हो तो अनिष्ट कारण भी बनती है। मंगल-गुरु के साथ हो व राशि स्वामी बुध देखे तो कुशल व्यापारी प्रशासनिक अधिकारी, पुलिस या सेना में उच्च पद मिलता है।


title: चित्रा नक्षत्र

text: ऐसे जातक उत्तम वक्ता के साथ अच्छे वकील भी बन सकते हैं। सी.ए. का भी कारक बन जाता है। मंगल-शुक्र की युति उस जातक को सुंदर तो बनाएगी, लेकिन सेक्सी भी बना देती है। मंगल सूर्य साथ हो तो ऐसे जातक अत्यंत तेजस्वी स्वभाव के साहसी, पराक्रमी, उच्च प्रशासन सेवाओं में जाकर सफलता हासिल करते हैं। राजनीति में सफल होते हैं।


title: चित्रा नक्षत्र

text: मंगल-चंद्र साथ हो तो थोड़ा शांत प्रवृत्ति का भी बना देता है। मंगल राहु साथ हो तो ऐसा जातक व्यसनी भी होता है। उच्च के राहु के साथ हो तो राजनीति में सफल होते हैं। मंगल शनि के साथ हो तो अनिष्टकारी होता है। जिस भाव में हो तो जिस भाव में संबंध हो या दृष्टि हो तो उस भाव के प्रभाव को नष्ट कर देता है। इसका अकसर प्रभाव 40 वर्ष के बाद दिखाई देता है।


title: कर्नाट वंश

text: कर्नाट वंश या सिमराँव वंश या देव राजवंश का उदय 1097 ई. में मिथिला में हुआ। यह एक क्षत्रिय राजपूत वंश था जिसकी राजधानी बारा जिले के सिम्रौनगढ़ में थी। कर्नाट वंश का संस्थापक नान्यदेव था। नान्यदेव एक महान शासक था। उनका पुत्र गंगदेव एक योग्य शासक बना। कर्नाट वंश क्रतु श्रृषी को अपना आदि पुरूष मानता है। कर्नाट वंश के शासनकाल को 'मिथिला का स्वर्णयुग' भी कहा जाता है।


title: कर्नाट वंश

text: नान्यदेव ने कर्नाट की राजधानी सिमराँवगढ़ बनाई। कर्नाट शासकों के वंश काल को मिथिला का स्वर्ण युग भी कहा जाता है।


title: कर्नाट वंश

text: राज्य ने उन क्षेत्रों को नियंत्रित किया जिन्हें आज हम भारत और नेपाल में तिरहुत या मिथिला के रूप में जानते हैं। यह क्षेत्र पूर्व में महानंदा नदी, दक्षिण में गंगा, पश्चिम में गण्डकी नदी और उत्तर में हिमालय से घिरा है। 1816 में सुगौली संधि के बाद दोनों देशों के बीच सीमा रेखा बनाई गई थी।


title: कर्नाट वंश

text: फ्रांसीसी प्राच्यविद और विशेषज्ञ सिलावैन लेवी के अनुसार, नान्यदेव ने चालुक्य राजा विक्रमादित्य षष्टम की मदद से संभवतः सिमराँवगढ पर अपना वर्चस्व स्थापित किया। 1076 ई. में विक्रमादित्य षष्ठम के शासन के बाद, उन्होंने आधुनिक बंगाल और बिहार पर सफल सैन्य अभियान का नेतृत्व किया।


title: कर्नाट वंश

text: ओइनवार वंश के शासन तक मिथिला में स्थिरता और प्रगति हुई। नान्यदेव के साथ सेन वंश राजाओं से युद्ध होता रहता था।


title: कर्नाट वंश

text: बिहार और बंगाल पर गयासुद्दीन तुगलक ने १३२४-२५ ई. में आधिपत्य कर लिया। उस समय मिथिला के शासक हरिसिंह देव थे। उन्होंने अपने योग्य मंत्री कामेश्वर झा को अगला राजा नियुक्त किया। इस प्रकार उत्तरी और पूर्व मध्य बिहार से कर्नाट वंश १३२५ ई. में समाप्त हो गया और मिथिला में नविन राजवंश का शासन शुरू कर दिया जो बाद में ओइनवार वंश के नाम से जाना जाता है ।


title: कर्नाट वंश

text: नान्यदेव (पूर्व राजधानी - नान्यपुर। बाद में 'सिमराँवगढ़' में राजधानी। 'सिमराँव' में निर्मित किला पर अंकित तिथि 18 जुलाई 1097 ई. सिद्ध होती है। स्पष्ट है कि शासन इससे पहले भी रहा होगा।)


title: कर्नाट वंश

text: नान्यदेव कर्नाट वंश के संस्थापक और पहले राजा थें और हरिसिंह देव के पूर्वज थें। उसने अपनी राजधानी सिमराँवगढ़ में स्थापित की और 50 वर्षों तक मिथिला क्षेत्र पर शासन किया। वह अपनी उदारता, साहस और विद्वानों के संरक्षण के लिए जाने जाते हैं। वह कर्नाट क्षत्रिय कुल से थे और 1097 ई. में सिमराँवगढ़ से मिथिला पर शासन करने लगे। सिमराँवगढ़ और नेपालवंशावली में पाए गए पत्थर के शिलालेख में स्पष्ट रूप से लिखा है कि उन्होंने श्रावण माह में शनिवार को सिंह लग्न, तिथि शुक्ल सप्तमी, नक्षत्र स्वाति में और शक संवत 1019(10 जुलाई, 1097 ई.) में एक स्तंभ बनाया।


title: कर्नाट वंश

text: उन्होंने कई धुनों को बनाया और संस्कृत के काम, सरस्वती हृदयालंकार और ग्रंथ-महर्षि में अपना ज्ञान दर्ज किया। मिथिला के शासक बनने के बाद उन्होंने यह काम पूरा किया।


title: कर्नाट वंश

text: शक्तिसिंह देव - 1276 ई. से 1296 ई. तक। इनके बाद युवराज के अवयस्क होने से उनके नाम पर 1303 ई. तक मंत्रिपरिषद का शासन रहा।


title: कर्नाट वंश

text: हरिसिंह देव कर्नाट वंश के सबसे प्रसिद्ध राजा थें। हरिसिंह देव को हरसिंह देव के नाम से भी जाना जाता है।


title: कर्नाट वंश

text: वह मिथिला के कर्नाट वंश से संबंधित अंतिम राजा होने के लिए उल्लेखनीय थे। इस्लामिक आक्रमण के बाद उनका शासन समाप्त हो गया और उन्हें नेपाल की पहाड़ियों की ओर भागने को मजबूर होना पड़ा। उनके वंशज अंततः काठमांडू के मल्ल वंश के संस्थापक बने जो मैथिली भाषा के संरक्षक होने के लिए जाने जाते थें।


title: कर्नाट वंश

text: मिथिला के इतिहास में हरिसिंह देव के शासनकाल को एक महत्वपूर्ण मोड़ माना गया है। उन्होंने कई सामाजिक परिवर्तन किए जैसे कि मैथिल ब्राह्मणों के लिए चार वर्ग प्रणाली की शुरूआत और पंजी व्यवस्था को विकसित किया। माना जाता है कि उनका बहुत ही तूफानी राजनीतिक जीवन रहा था और उनके किलों के अवशेष आज भी सिम्रौनगढ़ में दिखाई देते हैं। उनके वंशजों ने अंततः नेपाल के मल्ल वंश की स्थापना की जिसने लगभग 300 वर्षों तक शासन किया।


title: कर्नाट वंश

text: दरभंगा, मधुबनी आदि पूर्व मध्यकालीन तीरभुक्ति (तिरहुत) के विभिन्न स्थलों से बहुत अधिक मात्रा में सूर्य,विष्णु, गणेश,उमा-महेश्वर आदि पाषाण प्रतिमाओं की प्राप्ति हुई है।इन मूर्तियों की प्राप्ति में कर्नाटकालीन शासकों का महत्वपूर्ण योगदान है। पूर्वमध्यकालीन पाल कला से इतर आंशिक परिवर्तन और स्थानीय स्तर पर होनेवाले शैलीगत परिवर्तन को अंधराठाढ़ी, भीठभगवानपुर आदि विभिन्न स्थानों पर प्राप्त कर्णाटकालीन प्रतिमाओं में देखा जा सकता है जिसके मूर्तिअभिलेख स्पष्ट करते हैं कि इनकी भाषा पाल कालीन भाषाओं से अलग है।


title: कर्नाट वंश

text: हरिसिंह देव ( 1295 से 1324 ई.), नान्यदेव के छठे वंशज मिथिला साम्राज्य पर शासन कर रहे थे। उसी समय तुगलक वंश सत्ता में आया, जिसने दिल्ली सल्तनत और पूरे उत्तर भारत पर 1320 से 1413 ईस्वी तक शासन किया। 1324 ई. में तुगलक वंश के संस्थापक और दिल्ली सुल्तान, गयासुद्दीन तुगलक ने अपना ध्यान बंगाल की ओर लगाया। तुगलक सेना ने बंगाल पर आक्रमण किया और दिल्ली वापस आने पर, सुल्तान ने सिमराँवगढ़ के बारे में सुना जो जंगल के अंदर पनप रहा था। कर्नाट वंश के अंतिम राजा हरिसिंह देव ने अपनी ताकत नहीं दिखाई और किले को छोड़ दिया क्योंकि उन्होंने तुगलक सुल्तान की सेना के सिमराँवगढ़ की ओर जाने की खबर सुनी। सुल्तान और उसकी टुकड़ी 3 दिनों तक वहाँ रहे और घने जंगल को साफ कर दिया। अंत में 3 दिन, सेना ने हमला किया और विशाल किले में प्रवेश किया, जिसकी दीवारें लम्बी थीं और 7 बड़ी खाईयों से घिरी हुई थीं।


title: कर्नाट वंश

text: सिमराँवगढ़ क्षेत्र में अभी भी अवशेष बिखरे हुए हैं। राजा हरिसिंह देव तत्कालीन नेपाल में उत्तर की ओर भाग गया। हरिसिंह देव के पुत्र जगतसिंह देव ने भक्तपुर नायक की विधवा राजकुमारी से विवाह किया। उत्तर बिहार के गंधवरिया राजपूत सिमराँव राजाओं के वंशज होने का दावा करते हैं।